भर घर देवर, भतारे से ठट्ठा (बाति के बतंगड़ – 4) – Anjoria\nनवम्बर 8, 2016 बाति के बतंगड़, भतारे से ठट्ठा, भर घर देवर\nभर घर देवर, भतारे से ठट्ठा. कहाउत पुरान ह. जब ना त हम रहनी, ना मोदी जी. बाकिर हालही में मोदी जी के एगो बयान सुनि के मन में इहे कहउतिया याद पड़ गउवे. मोदी जी के दुश्मनन के कमी नइखे बाकिर पता ना का सोचि के ऊ अपना भगतने पर हमला बोल दिहुवन आ भक्तन के ठकुआ मार दिहलसि आ ऊ भकुआत रहि गइलें. बाकिर सोशल मीडिया पर भगतन के नाराजगी देखे जोग रहुवे. पता ना 56 इंचि के सीना होखे के दावा करेवाला कवना सकेता में अपना के पड़ल देखलसि कि जवना डाढ़ी पर गोड़ टिका के अपना आसन पर बइठलें तवने प कुठार मार दिहलें आ निशाना सीधा ठाँवे पर पड़ल. विरोधी गदगदा गइलें आ भगत तिलमिला गइलें.\nराजनीति में अबहीं ले इहे परम्परा चलल आवत बा कि अपना गोल के लोगन के दोष ना देखल जाव. कह दीहल जाला कि – बत्ते हैं थोली बहुत गलती कर जाते हैं. एगो नेतइन कहली कि – ई सब त होखते रहेला. बाकिर जल्दिये विरोधी लोग के बुझाए लागल कि निशाना भगतन पर ना हो के सीधे ओही लोग पर भइल बा आ तब फेर शुरु हो गइल उहे तान कि दू बरीस से चुप्पी काहे सधले रहुवन. अलग बाति बा कि एकबग्गा चले वाला भगतन के खीसि कम नइखे भइल.\nशेर के सवारी एही से ना कइल जाला कि ओह पर चढ़ गइला का बाद उतरल मुश्किल हो जाला. बाकि गोलन के लागेला कि जइसे ओहन के समर्थक माल टनला का बादे सोहर गावेलें वइसहीं शायद भगतनो के कारोबार चलत होखी. जबकि भगत छुट्टा चरे वाला साँढ़ हउवे. हरियरी लउकला का बाद ई ना देखीहें कि कवना खेत में बा. अगर मोदीओ के बात पर नाराजगी होखी त उनुको खिलाफ पुपुही बजावत देर ना लागी. एह दू बरीस में अगर केहू के ई ना लउकल त उनुकर सगरी गणित गबड़ाहीं के बा. भाजपा के कोर समर्थक चाहे जतना छनछनासि, वोटवा डाले बेरा ऊ दोसरा के वोट देइये ना सकसु. नाराजगी बहुत भइल त वोट डालहीं ना निकलिहें.\nआ इहे ऊ ताकत ह जवना से ऊ अपनो लोग पर हमला क देले. जबकि दोसर गोल त हर तरह के कुकर्मियन के अनदेखी क देलें. अपना वोट बैंक खातिरे बाकी गोल देश के बड़का जमात पर चोट करे के बेंवत राखि लेलें. आ चालाकी अइसन कि कबो एह नाम प, त कबो ओह नाम के मुद्दा उठावत बढ़ावत एह जमात के टुकड़ा करावत रहेलें. आ मौका परस्ती में राष्ट्रहित गइल भाँड़ में आपन हित बचावत रहेले. अब गोरक्षकन के मुद्दा पर मोदी के बयान आवते कांग्रेस कह दिहलसि कि गाय के रक्षा कांग्रेसे करी. त लालू के बयान आइल कि अब मोदियो के बुझा गइल कि गाय दूध देबेले वोट ना देव. लालू का लगे एह बाति के जानकारी बहुत पहिलहीं आ गइल रहे तबहियें नू उनुका शासन में ओतना चारा चबा लीहल गइल कि आजु ले ओकर चरबी ना गलल. बिहार का चुनाव में त बीफो के समर्थन कइले रहलें ई गऊ पालक.\nबाकिर ईहो लोग भुला गइल बा कि जबरा मारबो करी आ रोवहुं ना दी. दलितन के खरबपति बेटीओ के लागे लागल बा कि खरब त ओकरा लगे रहि गइल बा बाकिर दलित समुझे लागल बाडें. अगर अइसन बाति ना रहल रहीत त सबले बेसी दलित सांसद भाजपा के ना रहितन. यूपी के चुनाव में बिहार के फार्मूला लगावे के कोशिश अवले परवान चढ़ल नइखे लउकत. बाकिर देशे ना दुनियो के नजर यूपी चुनाव पर गड़ल बा. ऊँट जवने करवट बइठो, देश के राजनीति के दशा दिशा बदलल तय बा. तबले दुलहिन भतारे से ठट्ठा करे ला आजाद बाड़ी.


फेरु आवत बा भउजाईयन के लहूरा देवर – Anjoria\nअक्टूबर 24, 2010 देवर भाभी, पवन सिहं, पाखी हेगडे\nएह साल के सबले बड़ हिट “देवरा बड़ा सतावेला” में देवर बनके दर्शकन के भरपूर मनोरंजन करे वाला सुपर स्टार पवन सिंह एक बेर फेरु देवर भाभी में देवर के किरदार कर रहल बाड़े. एह फिल्म में उनकर भउजाई बनल बाड़ी मशहूर अदाकारा पाखी हेगडे.\nएह फिल्म में पवन सिंह के किरदार एगो निफिकिर नौजवान के बा जेकर भईया भउजी शहर में रहेलें आ ऊ बाकी परिवार का साथे गाँव में. दुर्भाग्य से ओकरा भाई के मौत हो जात बा आ भउजाई बनल बीना गाँवे आ के घरवालन के बिना बतवले अपना देवर का सुधार करे में लाग जात बाड़ी. भउजाई का संगति में आ के देवर सुधर जात बा आ एगो जिम्मेदार आदमी बन जात बा.\nफिल्म में देवर भउजाई के नोंक झोंक आ मस्ती देखेवालन के भरपूर मनोरंजन करी. फिल्म में पवन सिंह के नायिका नेहा कपूर बनल बाड़ी. देवर भाभी फिल्म से पवन बहुते उत्साहित बाड़न आ उनका पूरा उम्मीद बा कि ई फिल्म दर्शकन के खुब पसन्द आई आ हिट होखी. पाखी हेगडे का साथे उनकर अभिनय यादगार बा आ दर्शक एह फिल्म के बरिसन याद रखीहें.\nदेवर भाभी छठ का मौका पर रिलीज होखे वाली बा.\nPawan Singh once again asaDevar\nOne thought on “फेरु आवत बा भउजाईयन के लहूरा देवर”\nअक्टूबर 25, 2010 को 11:11 पूर्वाह्न पर\nदेवर – भाभी के नेहिया, बड़ी बेजोड़ लागेला !\nजइसे गंगा के , पनिया हिलोर मारेला !!\nदेवर -भाभी के रिश्ता बड़ी पवित्र रिश्ता ह .लेकिन गीत -गवनई में इहे पवित्र रिश्ता फूहड़पन के रूप धारण कर लेवेला.\nएह फिल्म में देवर -भाभी के कवन रिश्ता देखावल जाई.फिल्म देखला के बाद पता चली .


चलीं चलल जाव खेले ओका बोका – Anjoria\nJul 20, 2010 भोजपुरी\nजिनगी एगो खेल ह. हार-जीत एहू में होखत रहेला. जे हार से सीख लेके जीते के प्रयास करेला, ओकरा जीत जरूर मिलेला. कहल जाला कि जे युद्ध के पंजरा जइबे ना करी ओकर का हार चाहे का जीत. बाकिर आज हम जिनगी रूपी खेल के चरचा नइखीं करे जात बलुक ओह खेल के चरचा करे जात बानी जवना के प्रभाव हमनी के सेहत प पड़ेला. हम ओह खेल के बात करे के चाहत बानी जवना खातिर हर एक लइका-लइकी के मन में एगो उमंग जाग जाला. हम जब लइका रहीं तब हम आ हमार दोस्त सब स्कूल में खेल के घंटी बाजे के पहिलहीं से आपन बोरा आ झोरा लेके तइयार हो जात रहन. स्कूल में लइकन खातिर फूटबॉल आ बैंडमिटन रहे त लइकियन खातिर लफा-डोरी, रिंग(रब्बर के गोला) रहे. एही तरह घरे अइला प हमनी के कई तरह के खेल खेलत रहीं जा. जइसे आइस-बाइस (लुका-छुपी), गुल्ली डंडा, लट्टु, कंचा, कुकुहूक्का, चिक्का, कबड्डी, खोखो, कितकितवा, डेंगा पानी, रूमाल चोर. लइकियन में सबसे लोकप्रिय खेल रहे गोटी. बाकिर धीरे-धीरे समय के साथे-साथे ई सब पारंपरिक खेलन से नया पीढ़ी दूर आ बहुते दूर जा रहल बा. हाल ई बा आज खुद हम कई गो खेलन के नाम भूला गइल बानी. लइकाईं में हमनी के एगो खेल खेलत रहीं जा ओका-बोका. शायद एह घरी के लइका-लइकी सन के एकरा बारे में जानकारियों ना होई. एह खेल में तीन-चार गो लइका बइठ के आपन दूनों हाथ के पांचों अंगुरी के जमीन प राखत रही जा. ओकरा बाद एगो लइका मंतर नीयन कहत रहे- ओका बोका तीन तलोका, लउआ लाठी, चंदर काठी, चंदरा के नाम का, इजई, बिजई पनवा फूलेला, पान-पिपरा पुचुक. अंतिम शब्द जेकरा हाथ प पड़त रहे ऊ आपन हाथ खेल में से हटा लेत रहे. जे सबसे बाद में बच जात रहे ओकरा सब केहू के हाथ से पिटाई खाए के पड़त रहे. एही तरह एगो खेल रहे चिड़ई उड़. जवन एक तरह से लइका सब के दीमाग के तेज-तर्रार बनावे वाला रहे. अइसने रहे एगो बाघ बकरी के खेल. जवन के सोरह गोटिया भी हमनी के कहत रहीं जा. इहो खेल दीमाग के बत्ती जला देवे वाला रहे.\nहमार चिंता खाली एह बात से नइखे की पारंपरिक खेल खतम हो रहल बा. चिंता एह बात के लेके बा, एह खेल में जवन अपना पन रहे, दोस्ताना माहौल रहे. ऊहो धीरे-धीरे खतम हो रहल बा. लइकन के माई-बाबूजी ओकनी के घर से बहरी जा के खेले से रोक रहल बा. शायद अपना लइका के नीमन बनावे के उनकर नेक सोच एकरा पाछे काम क रहल बा. बाकिर सांच बात ई बा कि जवना लइका के प्राकृतिक विकास ना होई, जवन समाज में रहले से संभव बा, ऊ आगे चलके देश-दुनिया खातिर का करी. एह घरी क्रिकेट के अलावा अउर कवनो खेले नइखे लउकत. हमरा समझ से क्रिकेट भारत जइसन देश जहवां के अधिकांश लोग अबहियों आपन जिनगी 20 रूपिया रोज के आमदनी में गुजार रहल बाड़न, के आर्थिक प्रगति में बाधा उत्पन्न क रहल बा. हमरा एह बात से हो सकेला कि क्रिकेट के प्रेमियन के मन के ठेस लागे बाकिर हम सांच कहत बानी. तनी रउआ सोची जब क्रिकेट मैच होखेला, तब दिन-दिन भर लोग आपन-काम धाम छोड़ के क्रिकेट के देखे खातिर टीवी से चीपक जालन ना त रेडियो प कंमेंट्री सुने में आपन समय जाया करेलन. एगो अंदाज के हिसाब से अगर मैच के दिने पूरा देश में कम से कम 20 लाख लोग आपन काम-धाम ना कइलस आ उनका काम से जवन उत्पादन होखे वाला रहे ऊ ना भइल, त अइसे में देश के केतना नुकसान उठावे के पड़ल, एकर अंदाजा रउआ लोग खुदे लगा सकत बानी.\nहम त लइकन के माई-बाबूजी से ई निहोरा क रहल बानी कि रउआ लोग लइकन के एह तरह के पारंपरिक खेलन के बारे में बताईं. खेले खातिर प्रोत्साहित करीं. ना त टीवी आ सीडी के चक्कर में ऊ गांव-जवार के माटी के ताकत के भूला जइहें. जब उनका इहे ना मालुम होई कि उनका में केतना दम बा त ऊ देश- दुनिया में आपन का दम देखइहें?\nहम आपन पाठक लोगन से एगो अउर निहोरा करे के चाहत बानी, रउओ अपना मन के बात हमरा से कहीं, आपन जियरा के हाल हमरा से जरूर बांटी. हम राउर बात के भोजपुरिया मशाल कॉलम के माध्यम से आगे बढ़ावे के काम करब. संगे-संगे रउआ लोगन के सुझावो के इंतजार क रहल बानी.\n5 thought on “चलीं चलल जाव खेले ओका बोका”\nप्रभाकर जी, रवि जी,अमृतांशु जी आ सीमा जी के बहुत-बहुत धन्यवाद. रउआ लोगन के शब्द हमरा के लिखे के प्रोत्साहित करेला. आपन स्नेह बनवले रहीं लोग.\nThanks for your good aalekh.\nraur paramparik khel oka-boka khel ke ,aapan bachapan ke din yad aa gail.\nOka -Boka pe Hamnhu ygo geet likhale bani-\n;Tor Naina- Mor Naina,Milke Bhaile char.\nChala khelalgai,Oka-Boka Nadiya Ke Par..\nहम त लइकन के माई-बाबूजी से ई निहोरा क रहल बानी कि रउआ लोग लइकन के एह तरह के पारंपरिक खेलन के बारे में बताईं. खेले खातिर प्रोत्साहित करीं. ना त टीवी आ सीडी के चक्कर में ऊ गांव-जवार के माटी के ताकत के भूला जइहें. जब उनका इहे ना मालुम होई कि उनका में केतना दम बा त ऊ देश- दुनिया में आपन का दम देखइहें?……\nएकदम सही बात कहनी रउआँ। आजु की समय में चल डगवा के डागे डुग, ओल्हा-पाती, आइस-पाइस, घोड़कबड्डी, चिक्का, तीनगोटिया, बारहगोटिया, बेलबिझिया आदि कहाँ देखे-सुने के मिलता। एक त ए खेलन से शारीरिक तथा मानसिक विकास भइले की साथे-साथे अपनत्व भी मिले। सब लोग एक-दूसरा से हिले-मिले। इ सब खेल में एक्को पइसो ना लागे कि हई-हई सामान खरीदे के बा। आज त लोग मोट रकम दे के स्पोर्ट कलब ज्वाइन करता, फुटबाल, बैट आदि खरीदता। पर पारम्परिक खेल के महत्व के नइखे समझत जवन फ्री में उपलब्ध बा।।\nवइसे हम भी रउरी बात से सहमत होत इहे कहबि की पारम्परिक खेल की महता के समझीं अउर आज फेर से ए खेलन के सुरुवात करीं।। जय भोजपुरी। जय भोजपुरिया समाज।।


कोमल आ दीपु जीतलें सरोज खान के दिल – Anjoria\nमार्च 25, 2010 टीवी, डांस संग्राम, महुआ\nभोजपुरी चैनल महुआ पर प्रसारित हो रहल रियलिटी शो डाँस संग्राम धमाल मचवले बा. हर हफ्ता अपना प्रस्तुति से एह शो के प्रतिभागी दर्शकन के दुलरुआ बनल जात बाड़े. बाकिर एह हफ्ता के शो में दू गो प्रतिभागी त गजब निकललन आ नृत्य के महागुरु बड़की माई सरोज खान के दिल जीत लिहलें.\nशुक का दिने देखावल जाये वाला एपिसोड के पहिका खण्ड सोलो परफार्मेंस के होखी त दूसरका खण्ड डुएट के. सोलो में गौरी क्षेत्री आय एम सुपर सेक्सी गाना पर अपना नृत्य से दिनेशलाल निरहुआ के अपना साथे ठुमका लगावे के मजबूर कर दिहें त राँची के प्रतिभागी कोमल के प्रस्तुति टच मी टच मी टच मी पर संभावना सेठ उनका के अँकवारी में भर लीहें. बड़की माई त कह दीहें कि आजु उनका हेलन के याद आ गइल. सरोज खान का कहला पर कोमल एक बेर एह गाना पर डाँस करीहें जवना में दिनेशलाल यादव आ सम्भावना सेठो शामिल हो जइहें. राँचिये के दीपूओ अपना डाँस से बड़की माई के खुश कर दीहें.\nबाकिर एह सब का बावजूद एगो प्रतिभागी शुक का दिने बाहर के राह धर लीहें. ऊ के होखी से देखे खातिर शुक का दिने देखावल जाये वाला डाँस संग्राम के एपिसोड देखलमत भुलाएम.


खबर भोजपुरी में (अतवार, 17 मई 2015) – टटका खबर\nखबर भोजपुरी में (अतवार, 17 मई 2015)\nचीन के तीन दिन के यात्रा पूरा कर के पीएम नरेन्द्र मोदी मंगोलिया के राजधानी उलान बटोर चहुँप गइलन. कवनो भारतीय प्रधानमंत्री पहिला बेर मंगोलिया के दौरा पर गइल बाड़न. मंगोलिया के लोकतंत्र आपन 25 बरीस पूरा होखे के जलसा मनावत बिया आ एहिजा पीएम नरेंद्र मोदी संसद के संबोधित करीहें. एक साल का भितरे पूरा दुनिया के कूटनीतिक माहौल में भारत के महत्व तेजी से बढ़ल बा आ पूरा दुनिया भारत के गंभीरता से सुने लागल बा. चीन में भारतीय समुदाय के संबोधित करत मोदी अपना विदेश यात्रा का बारे में बतवलन कि तीस साल बाद भारत में बनल बहुमत वाली सरकार के मुखिया का नाते अबहीं विदेश अइला पर लोग अधिका धियान देला. तीन चार साल बाद अइतन त अगिला चुनाव का चलते विदेशी सरकारन के लागीत कि पता ना अगिला चुनाव में का होखी आ के प्रधानमंत्री बनी.\nसत्ता के नशा से पगलाइल दिल्ली के मुख्यमंत्री अरविन्द केजरीवाल अब ओहिजा के उपराज्यपाल से पंगा ले लिहले बाड़न. एह झगड़ा ले के अब ऊ राष्ट्रपति से मिले खातिर समय मंगले बाड़न. केजरीवाल के पते नइखे कि दिल्ली के मुख्यमंत्री दोसरा राज्यन के मुख्यमंत्री का तरह ना होखे आ ओहिजा ओकरा बहुते कम अधिकार मिलल बा. केजरीवाल के रहन देख अब इहे लागत बा कि नियम कानून बनावे वाला लोग बहुते बढ़िया कइले रहुवे. अगर दिल्ली के पूरा राज्य के दर्जा मिल गइल रहीत त सत्ता मद में पगलाइल केजरीवाल पूरा देश के परेशान तबाह करे में लाग जाइत. तब संसद से लेके पूरा केन्द्र सरकार के कार्यालयन पर हुकुम चलावे के कोशिश में लाग जाइत केजरीवाल.\nचार दिन बादे एक बेर फेरू भूकंप से कांपल यूपी बिहार आ बंगाल. शनिचर के साँझ करीब पाँच बजे आइल एह भूकंप के केन्द्र नेपाल के रामेछाप में रहुवे आ एकर ताकत 5.7 के. एह भूकंप से बिहार में चार आदमी के मौत होखे के खबर बा.\nबिहार सरकार प्रतियोगिता परीक्षा खातिर महिला प्रतिभागियन के तइयारी करावे के योजना बनवले बिया. एकर जानकारी बिहार राज्य महिला विकास निगम के प्रबंध निदेशक इमामुद्दीन अहमद शनिचर का दिने दिहलन. कहलन कि बहुते महिला अभाव का चलते प्रतियोगिता परीक्षा के तइयारी ना करस एह से ई काम करे के तय भइल बा.\nपटना के जीपीओ में एटीम आ कोर बैंकिंग के उद्घाटन करत केंद्रीय संचार आ सूचना प्रौद्योगिकी मंत्री रविशंकर प्रसाद शनिचर का दिने कहलन कि छह महीना का भितरे बिहार के सगरी पोस्ट आफिसन के आन लाइन करा दीहल जाई जेहसे लोग के पइसा जमा करे भा निकाले में सहुलियत होखी.\nउत्तर प्रदेश सरकार छोटका शहरन में क्रोएशिया के मदद से ट्राम सेवा शुरु कर सकेले. ई बात क्रोएशिया के राजदूत आमिर मोहर्रमी बियफे का दिने मुख्यमंत्री अखिलेश यादव से बतियवला का बाद बतवलें.\nअमरीकी रक्षा मंत्री एश्टन कार्टर बतवले बाड़न कि सीरिया में विशेष अमरीकी बल के कार्रवाई में इस्लामिक स्टेट के एगो बड़हन आतंकी सरगना के मार दीहल गइल बा. एह सरगना के नाम अबु सयाफ़ बतावल जात बा जवन पूरबी सीरिया में इस्लामिक स्टेट के तेल व्यापार देखत रहुवे. ओकरा बीबी के हिरासत में ले लीहल गइल बा.\nआईपीएल के मैच में शनिचरा का दिने राजस्थान रॉयल्स9रन से कोलकाता नाइट राइडर्स के हरा दिहलसि आ प्ले आॅफ में जगह बना लिहलसि. एगो दोसर मैच में चेन्नई सुपर किंग्स पंजाब के किंग्स इलेवन के हरा दिहलसि.\nफेसबुक के सीईओ मार्क जकरबर्ग अपना पोस्ट में भारत के गलत नक्शा डललन बाकिर बाद में विवाद बढ़ला पर ओह पोस्ट के अपना वाल पर से हटा लिहलन.\nशनिचर का दिने अपना सरकारी डेरा पर दू गो फिल्म सिटी ला एमओयू साइन करत घरी मुख्यमंत्री दावा कइलन कि बिना यूपी वालन के कुछउ हिट ना होखे. कहलन कि कोशिश कइल जात बा कि यूपी के लोग सिनेमा देखो. अबहीं बहुते कम लोग सिनेमा देखे जात बा.\nमिस्र के एगो अदालत ओहिजा के राष्ट्रपति रहल मोहम्मद मोर्सी के फाँसी के सजा सुना दिहलसि. साल 2011 के एह मामिला में एक सौ से बेसी लोग के फाँसी के सजा सुनावल गइल बा.\nNews in Bhojpuri, भोजपुरी में खबर.\nखबर भोजपुरी में (सोमार, 18 मई 2015)


टटका खबर, शुक, १६ मार्च २०१२ | Anjoria's Weblog\nPosted on मार्च 16, 2012 by Anjoria\nडीएलडब्ल्यू मजदूर संघ, बनारस के होली मिलन\n(डीएलडब्ल्यू संस्थान पर होली मिलन में संगठन के अनेके पदाधिकारी आ सदस्य मौजूद रहले. खास कर के मुकेश करिडोल, विनोद बाजपेयी, वाई के मालवीय, ए के सक्सेना, पीएन द्विवेदी, पी एन सिहं, बाबूलाल, एस एन पाठक, आर के सिंह, आर के नचकनी, विनोद बाजपेयी, अध्यक्ष नरेन्द्र मिश्र, महामंत्री आरबी त्रिपाठी, जेपी तिवारी सोमेश्वर राम, राम प्रसाद शर्मा, मुकेश सिंह, अमित सिंह, आलोक सिंह, बीडी दुबे, रामायण यादव, बच्चेलाल यादव, प्रदीप पाल, सुरेश सिन्हा, सुरेश विश्वकर्मा, वेद सिहं, राम सिंह, राकेश पाण्डेय, अखिलेश राज, मानवेन्द्र पाण्डेय, अष्टभुज मिश्रा, अविनाश पाठक वगैरह.)\nराज्यसभा के दस सीट खातिर होखे वाला चुनाव में सपा का ओर से पाँच जने आ कांग्रेस का ओर से एक जने आपन परचा दाखिल कइलन. सपा एहिजा से छह गो सीट जितावे लायक बिया जबकि कांग्रेस के बेंवत एकहू सीट लायक नइखे. बसपा दू सीट पर आ भाजपा एक सीट पर जीत जाई. सपा का ओर से नरेश अग्रवाल, किरणमय नंदा, दर्शन सिंह यादव, ब्रजभूषण तिवारी आ मुनव्वर सलीम जबकि कांग्रेस का ओर से रशिद मसूद परचा दाखिल कइले. बसपा का ओर से दू गो परचा, मायावती आ मुनकाद अली के, पहिलही दाखिल हो चुकल बा. परचा दाखिल करे के आखिरी तारीख उनइस मार्च बावे.\nअखिलेश यादव मायावती का जमाना के सगरी अधिकारियन के मुख्यमंत्री सचिवालय से हटा दिहलन. अब राजेन्द्र मोहन श्रीवास्तव के प्रमुख गृह सचिव आ राजीव कुमार के प्रमुख सचिव बनावल गइल बा, अनीता सिंह आ आलोक कुमार के मुख्यमंत्री के सचिव बनावल गइल बा.\nबेरोजगारी भत्ता देबे में उमिर सीमा के प्रावधान से बहुते बेरोजगारन के नाराजगी बा काहे कि सपा चुनावी वादा में उमिर के बन्धन ना लगवले रहुवे. पिछला सपा सरकार में पचीस साल के उपर के बेरोजगारन के बेरोजगारी भत्ता दिआत रहुवे. अब पैंतीस साल से उपरे के बेरोजगार के भत्ता दिहल जाई.\nबिहार सरकार राज्य में दाखिल खारिज करे के प्रक्रिया आनलाइन करे के एलान कर दिलसि. सर्वे मानचित्र के डिजिटलाईज कर दिहल जाई जेहसे ई सुरक्षित रहि पावे.\nटाइम्स मैगजिन अपना नयका अंक के कवर पर नरेन्द्र मोदी के तस्वीर छपले बिया. उनुका काम के बहुते बड़ाई भइल बा बाकिर सवालो उठावल बा कि का ऊ भारत के प्रधानमंत्री बन सकीहें का?\nसलमान रुशदी काल्हु दिल्ली में इण्डिया टूडे कनक्लेव के संबोधित करीहें. दू महीना पहिले उनुकर जयपुर के कार्यक्रम मुसलमानन के विरोध का चलते ओहिजा के कांग्रेस सरकार टरवा दिहले रहुवे. बाकिर दिल्ली में सलमान के कार्यक्रम के विरोध ना त दिल्ली सरकार करी ना केन्द्र सरकार ना कवनो मुस्लिम संगठन.\nराज्यसभा चुनाव में ममता कांग्रेस के ठेंगा देखवली. ओहिजा से पाँच गो सीट के चुनाव में वामदल एक सीट जीत सकेले आ ओकरा बाद उनुका लगे कुछ फालतू वोट बाच जाई. ओह वोट पर कांग्रेस टकटकी लगवले बिया बाकिर चार गो सीट खातिर तृणमूल अपान उम्मीदवारन के एलान कर दिहलसि. वाम मोर्चा का ओर से सीटू महासचिव तपन सेन आपन परचा दाखिल करीहें जबकि तृणमूल का ओर से मुकुल राय, कुणाल घोष आ नदिमुल हक के उम्मीदवार बनावल गइल बा. चउथा सीट पर विवेक गुप्ता के नाम दिहल गइल बा. पार्टी के भरोसा बा कि ऊ अपना लोकप्रियता का चलते चुनाव जीत लीहें.\nपाकिस्तान से आइल न्यायिक आयोग २६ नवंबर के मुंबई आतंकी हमला के गवाहन के बयान दर्ज करे के काम शुरू कइलसि.\nसुप्रीम कोर्ट आजु केन्द्र आ राज्यसरकारन से साल २००८ से २०११ का बीच अपना घर से गायब एक लाख लड़िकन का बारे में जबाब मंगलसि. अनेसा बा कि एहमें से अधिकतर बचवन के भीख माँगे, वेश्या का धंधा आ बाल मजदूरी में लगावल गइल बा.\nअफगानिस्तान में बगरामी इलाका में एगो हेलीकॉपटर दुर्घटना में नाहियो त चौदह लोग के जान जाये के खबर बा. हेलीकाप्टर तुर्की सेना के रहुवे आ एहो मकान पर गिर गइल.\nअफगानिस्तान के राष्ट्रपति हमीद करजई कहले बाड़न कि देश के सुदूर इलाकन से विदेशी सेना के हटा लिहल जाव.\nतुर्की अपना नागरिकन के सीरिया छोड़ देबे के कहलसि. ऊ आपन दूतावासो २२ मार्च से बंद करे के फैसला कइले बावे.\nसचिन तेंदुलकर आपन सैकड़ा के सैकड़ा त लगा लिहलन बाकिर भारत के ई खूशी ढेर देर ले ना टिक पावल काहे कि बांगला देश भारत के पाँच विकेट से हरा दिहलसि. अब भारत के फाइनल खेले पर सवालिया निशान लाग गइल बा. वइसे ई पहिलहू कई बेर भइल बा कि सचिन के सैकड़ा भारत के ना सहे आ ओकरा ओह मैच में हारे के पड़ेला जवना में सचिन शतक लगा लेलें. आजुओ उहे भइल बा.\nएक साल से आपन महाशतक बनावे का फेर में सस्ते मे आउट होखत सचिन तेंदुलकर आजु आखिरकार आपन महाशतक जमाइये लिहलन. उनुका एह सफलता पर राष्ट्रपति प्रधानमंत्री समेत बहुते लोग बधाई देत बा आ फेर एक बेर सचिन के भारत रत्न बनावे के बाति शुरू हो गइल बा.\nनेपाल में होखत एएफसी कप फुटबाल टूर्नामेंट का फाइनल में उत्तर कोरिया आ तुर्कमेनिस्तान का बीच खेल होखी.\nबजट २०१२ के कांग्रेस का तरफ से प्रशंसा त बाकी सगरी दल का तरफ से आलोचना मिलल बा. आम आदमी के त ठकुआ मार दिहले बा. एक हाथ से आयकर में कमी के झुनझुना थमावत दोसरा हाथ से प्रणव दादा ओकर पाकिट खाली कर दिहलन.\nशेयर बाजार आजु के बजट से बहुते निराश भइल आ सेंसेक्स २१० अंक नीचे गिर के बंद भइल. रूपिया डॉलर के मुकाबले बीस पइसा मजबूत भइल.\nकच्चा तेल के दाम आजु बढ़ के १०५.६४ डॉलर प्रति बैरल हो गइल.\nयूपी बोर्ड के मैट्रिक आ इंटर परीक्षा आजु से शुरु हो गइल. कतहीं से कवनो नकल करे वाला के पकड़ाये के खबर नइखे. सपा नकल विरोधी कानून के विरोधी मानल जाले. कल्याण सिंह का शासनकाल में बनल नकल विरोधी कानून के मुलायम मुख्यमंत्री बनते पहिला फैसला ले के हटा दिहले रहले.\nयूपी के १९७७ बैच के आईएएस अधिकारी रहल नूर मोहम्मद आजु अलीगढ़ मुस्लिम विश्वविद्यालय के कार्यवाहक कुलपति के काम आजु से सम्हार लिहलन.\nबजट पेश होखते संसद सोमार तकले स्थगित कर दिहल गइल.\nशयेर बाजार में मामूली बढ़त देखे के मिलत बा.\nसेवा कर बढ़वला का चलते शादी बिआह, ब्यूटी पार्लर, शामियाना पंडा, केटरिंग, डेकोरेशन वगैरह महँगा हो जाई.\nचार्टर्ड एकाउन्टेन्ट के सेवा महँग भइल.\nसोना, हीरा आ प्लैटिनम पर आयात शुल्क बढ़ावल गइल.\nरंगीन पत्थर पर आयात शुल्क बढ़ावल गइल.\nएड्स आ कैंसर के दवाई सस्ता होई.\nसिगरेट महँग भइल.\nपेट्रोल महँगा होखे के पूरा आसार.\nएलसीडी, एलईडी सस्ता होखी.\nकुछे सेवा छोड़ सगरी सेवा पर सर्विस टैक्स लागी.\nहोटल, रेस्टोरेंट, फोन, बड़की कार, एसी, फ्रिज, टीवी, कोचिंग, हवाई सफर महँग भइल.\nउत्पाद कर में दू फीसदी के बढ़ोतरी भइल.\nविदेशी साइकिल आ ओकरा कलपूर्जा पर टैक्स बढ़ल.\nमाचिस पर उत्पाद कर घटावल गइल.\nसोया उत्पाद पर से कस्टम ड्यूटी घटावल गइल.\nअगिला साल के बजट पेश भइल.\nसेवा कर दस फीसदी से बढ़ा के बारह फीसदी कर दिहल गइल.\nआयकर के सीमा १ लाख ८० हजार से बढ़ा के २ लाख रुपिया भइल.\nरक्षा बजट खातिर १ लाख ९३ हजार ४०७ करोड़ रुपिया होखी.\n२ लाख से ५ लाख ले १० फीसदी टैक्स, ५ से १० लाख पर २० फीसदी आ १० लाख से बेसी पर ३० फीसदी का दर से टैक्स लगावल जाई.\nदस लाख रुपिया तक के आमदनी वाला लोग खातिर शेयर में पचास हजार रुपिया तक के निवेश पर ५० फीसदी कर छूट दिहल जाई.\nकार्पोरेट टैक्स में कवनो बदलाव ना भइल.\nकिसान क्रेडिट कार्ड के इस्तेमाल एटीएमो पर कइल जा सकी.\nआधार कार्ड बनावे के काम चालू रही.\nशिक्षा के अधिकार खातिर २५,५५५ करोड़ रुपिया के आवंटन.\nवरिष्ठ नागरिकन के एडवांस टैक्स जमा करे से मुक्ति.\nसाठ हजार करोड़ के इंफ्रास्ट्रक्चर बांड जारी होखी.\nबिल्डर अब विदेश से कर्जा ले सकीहें.\nसमय पर कर्जा चुकावे वाला किसानन के तीन फीसदी के अलगा से छूट.\nमरद औरत के टैक्स छूट एक बराबर कइल गइल.\nजीएसटी अगस्त २०१२ से लागू कर दिहल जाई.\nसिक्यूरिटी ट्रांजेक्शन टैक्स मे बीस फीसदी के कमी कइल गइल.\nThis entry was posted in उत्तर प्रदेश, खेल, देश-दुनिया, बिहार, व्यापार, Uncategorized and tagged आम बजट, टटका खबर, Budget 2012, news in bhojpuri by Anjoria. Bookmark the permalink.


भोजपुरी सिनेमा के लक बदले आवत बाड़न लकी – Anjoria\nसिनेमा भोजपुरी के लक बदले आ परदा पर जलजला लावे आवत बाड़न लकी जिनकर पहिलकी फिलिम ‘लव यू सजना’ जल्दिए रिलीज होखे वाली बा. उत्तर प्रदेश के भदोही के रहे वाला लकी वइसे त मर्चेन्ट नेवी में बाड़न. बाकिर जब डांस के जुनून चढ़ल आ घर वालन से बढ़ावा मिलल त लकी डांस में जी जान लगा दिहलें. लकी के डांस देख निर्माता राजेश विश्वकर्मा उनुका के अपना फिल्म ‘लव यू सजना’ में सेकेंड लीड के किरदार दे दिहलन. अब लकी के मन एक्टिंग में रम गइल बा आ कहत बाड़ें कि साचहूं बड़ा मजा आवत बा. लकी एक्शनो कमाल के करेलें आ ओह एक्शन के एक झलक एह फिल्म में देखहू के मिली.\nकृष्णा अमृत प्रोडक्शन के बैनर तले बनल एह फिल्म ‘लव यू सजना’ के निर्माता राजेश विश्वकर्मा आ निर्देशक संजय हउवें. कार्यकारी निर्माता नागेन्द्र शर्मा आ सहयोगी निर्माता नवाब विश्वकर्मा अउर सुभाष निषाद हउवें. एहमें गायक मोहन राठौड़ आ लकी के मुख्य भूमिका बा. साथ में बाड़न विरेन्द्र चौहान निरहू, नायिका बाड़ी कमसिन बाला सुमन झा, आ बाकी कलाकारन में वंदिनी मिश्रा, एयाज खान, हीरालाल यादव, दिनेश राय, किट्टू अउर प्रमोद गोस्वामी.


संजय पांडे देखइहें आपन ‘दबदबा’ – Anjoria\nग्लैमर वर्ल्ड में आदमी क काम, व्यवहार आ समय के पंक्चुअलटी बोलेले. नंबर वन खलनायक संजय पांडे एही तीनो का बदौलत भोजपुरी सिनेमा पर राज करत बाड़े. संजय पांडे अब निर्माता शंभू पांडे के फिल्म ‘दबदबा’ खातिर अनुबंधित कइल गइल बाड़े. संजय पांडे निर्माता शंभू पांडे के फिल्म ‘गुलाम’ एहसे पहिले कर चुकल बाड़े.\nसंजय पांडे निर्देशक बाली के निर्देशन में बनत ‘मर्द तांगेवाला’ फिल्मो में मुख्य खलनायक के भूमिका में बाड़न. एह फिल्म के नायक हउवें एक्शन स्टार विराज भट्ट. संजय पांडे एह घरी लगभग हर बैनर के फिल्म में मुख्य खलनायक बन के लउकत बाड़े.


नयी दिल्ली, 17 जुलाई (वार्ता). फिलिमन आ टेलीविजन धारावाहिकन में अक्सर माई भा दादी के किरदार करे वाली मशहूर अभिनेत्री रीता भादुड़ी के निधन मंगल का फजीरे हो गइल. 62 बरीस के हो गइल रीता भादुड़ी एने ढेर दिन से किडनी से जुड़ल बीमारी से पीड़ित रहली ह.\nटेलीविजन धारावाहिक कुमकुम में उनुकर सहयोगी कलाकार रहल शिशिर शर्मा आजु एकर जानकारी सोशल मीडिया पर दिहलें आ लिखलें कि बहुते दुख से बतावत बानी कि रीता भादुडी अब हमहन का बीचे ना रहि गइली आ उनुकर अंतिम संस्कार दुपहरिया बाद मुंबई के अंधेरी ईस्ट श्मशान घाट, पारसी वाडा रोड़, छाकला में कइल जाई. हमनी के एगो नीमन इंसान गँवा दिहनी जा जे हमरा ला एगो महतारिए जस रहली.\nरीता भादुड़ी पिछला दस दिन से अस्पताल में भर्ती रहली. रीता भादुड़ी बीसन टेलीविजन धारावाहिकन में काम कइले जवना में खास रहल साराभाई वर्सेज साराभाई, आ अमानत और कुमकुम. हाल ही में ऊ स्टार भारत के धारावाहिक “निमकी मुखिया” में दादी के रोल में लउकल रहली.\nऊ फिल्म एंड टेलीविजन इंस्टीट्यूट ऑफ इंडिया (एफटीआईआई), पुणे के 1973 बैच के स्नातक रहली आ ढेर दिन से गुजराती फिलिमन से जुड़ल रहली जबकि गुजरात से उनुकर दोसर कवनो नाता ना रहुवे. बाकिर अपना अदाकारी से रीता भादुड़ी गुजराती फिलिमन में आपन खास जगहा बना लिहले रही. 1970 से 1990 के दशक में रीता भादुड़ी कईएक बॉलीवुड फिलिमन में काम कइले रही. एहमें ‘सावन को आने दो (1979)’ आ ‘राजा (1995)’ समेत 70 गो से बेसी फिलिमन में उनुकर किरदार रहुवे.


बिदेसिया फिलिम के निर्माता आ निर्देशक के अगवारी जमानत ना मिलल – Anjoria\nJan 23, 2014 अभय कुमार सिन्हा, कापी राइट, बिदेसिया, भिखारी ठाकुर, रंजन कुमार सिंह\nभोजपुरी फिलिम “बिदेसिया” के निर्माता अभय कुमार सिन्हा आ निर्देशक रंजन कुमार सिंह के कापी राइट एक्ट उल्लंघन का मामिला मे जिला जज कोर्ट से कवनो राहत ना मिलल. जिला जज नवनीत कुमार पाण्डेय एह लोग के अगवारी जमानत के गोहार खारिज क दिहलन.\nएह लोग प इ मामिला भिखारी ठाकुर के पोता आ डोरीगंज थाना के कुतुबपुर दियारा निवासी राजेन्द्र प्रसाद ठाकुर दर्ज करवले बाड़े जवना में एह लोग प धोखाधड़ी करे समेत अउरिओ कई गो आरोप लगावल गइल बा. राजेन्द्र प्रसाद ठाकुर के कहना बा कि भोजपुरी नाटककार भिखारी ठाकुर रचनावली के प्रकाशन राष्ट्र भाषा परिषद साल 2005 मे कइले रहुवे. एह शर्तनामा का हिसाब से रायल्टी के रुपिया उनुका मिलीत. निर्माता निर्देशक फिलिम के प्रचार इ कहि के करत रहले कि फिलिम भिखारी ठाकुर के बिदेसिया प आधारित बा,\nमामिला के जाँच का बाद कोर्ट एह लोग के हाजिर होखे के कहले रहुवे बाकि इ लोग हाजिर ना भइल. एह बीच एह लोग का ओर से अगवारी जमानत के गोहार लगावल गइल रहे जवना के बुध 22 जनवरी का दिने अदालत खारिज क दिहलसि.


भोजपुरी गीतन में फूहड़ता – Anjoria\nअगस्त 5, 2013 भोजपुरी गीत, भोजपुरी गीतन में फूहड़पन\nहम छुट्टी ना रहला का कारन गायन के गिनल-चुनल कार्यक्रम दिहींले. एहसे जहाँ गावल असहज लागी, ओहिजा पहिलहीं मना कऽ दिहींले. पहिलहीं जानकारी ले लिहींले कि कवना तरह के प्रोग्राम बा आ के-के आवऽता. ठीक लागल त सँकार लिहलीं, नाहीं त कवनो बहाना कऽ के हाथ जोरि लिहलीं. कुछ दिन पहिले अपना एगो मित्र आ सीनियर भोजपुरी गायक से दुख-सुख बतियावत रहीं. पुछलीं – भइया रउरा अइसन कठिनाई होला कि ना ? उहाँके जवाब से संतोष त मिलल बाकिर मन बहुत दुखियो भइल. कहलीं कि, देखऽ विमल ! हम त साफ-साफ कहि देलीं कि हम जवन गाईंले तवने गाइबि. ऊहे सुनेके होखे त एडवांस रहे दऽ, ना त ले जा. अब भोजपुरी गावल बहुत कठिन हो गइल बा. लोकगीत गाइबि त छठे-छमासे कबो प्रोग्राम मिल जाई आ आज-काल्ह के लइका जवन गावतारे सन ऊ गाइबि त रोजे चानी बा. भाई, अब दोसरका त हमनी से संभव नइखे. एहसे हम अपना श्रोता वर्ग के निर्धारण कऽ लेले बानी. हम अब कवनो चिंता ना करीं. खाए-पीए के पइसा नोकरी से मिल जाला, गायन के खाली सवख खातिर रखले बानी. कुछ सरकारी प्रोग्राम मिल जाला. अब ओहमें केहू ऊ वाला गाना गावे के प्रेसर त नाहिंए दी. बस ठाट से गाईंले. ऊ वाला गाना माने फूहर गाना, जवन तथाकथित सभ्य लोगन खातिर सुनल संभव नइखे भा जवना गीतन के केहू खासकर भोजपुरी जाति अपना बेटी बहिन का साथे नइखे सुनि सकत.\nहमार ई समस्या हमरा अकेले के नइखे. अब ई सभके भोगेके पड़ रहल बा. जे प्रोफेसनल गायक बा आ स्थापित हो गइल बा, ऊ कसहूँ आपन ईजति बँचा रहल बा काहेंकि इलेक्ट्रॉनिक चैनल उनका के जिंदा रखले बाड़े सन बाकिर जे समय भा जोगाड़ का अभाव में उहनी से नइखे जुड़ल ऊहन लोग के त खटिया खाड़े समुझीं. हिंदी आ पंजाबी के प्रभाव (प्रकारांतर से पाश्चात्य संगीत के देखा-देखी) अइसन रहल कि बइठिके गावल जइसे अब बंदे हो गइल. खड़ा होके गवला का सङही कुछ नचनियो लोगन के प्रोग्राम में राखल जरूरी हो गइल, एगो गजबे चलन चल गइल. म्यूजिको इंस्ट्रुमेंट्स के संख्या बढ़े लागल, सङहीं मंच आ माइको के इंतजाम महङा होखे लागल. अब कइसे कराई केहू चौपाल पर कार्यक्रम ? भोजपुरी संगीत के आयोजन दिनोदिन महङा होत जा रहल बा. हद त तब हो जाला जब गायन में सुर के महत्व ताख प धरा जाला आ गायक लो’ नाचे में लाग जाला. एहिजो तक ठीक बा चलि जाई बाकिर गायक जी महाराज, रउँआ अब का करबि ? अब गायक जी साड़ी पहिनि के गावे लगले. उतरबि कंपटीशन में ?\nबहुत नीक लागेला जब केहू भोजपुरी लोकगीत सुनावेला. बाकिर आज के पीढ़ी सुनहीं के तइयार नइखे. एकरा चटक मसाला चाहीं. डाँड़ ना हिलल आ मुह से सीटी ना निकलल त गाना के कवनो मतलबे ना भइल. बुझात नइखे कि एह परिवर्तन के राज का बा काहेंकि ई बदलाव हर घर में आइल बा ? हमरा खयाल से एकर दोष वैश्वीकरण आ वॉलीवुड के कुछ-कुछ दिहल जा सकऽता. इंटरनेट आ इलेक्ट्रॉनिक चैनलन के कमाल ई बा कि एह पीढ़ी के अपेक्षा के दायरा बढ़ि गइल बा. ऊ जवन देखी-सुनी आ नीक लागि जाई, ऊहे नु खोजी ? एमें ओकर दोष कहाँ बा ? हिंदी गीतन में तथाकथित फुहरकम जवना बिंदु तक स्वीकार्य बा, घर-घर में गावे-बजावे में केहू के आहस नइखे लागत, ओकरा से बहुत कम में जब ऊ भोजपुरी में आ जाता त आदमी घिनाए लागऽता. अतना भेदभाव काहें ? हिंदी फिल्मी गीतन पर अतना मेहरबान काहें बानी सभे ? ईहो त हो सकऽता कि एकरा पीछे एकरे प्रभाव होखे. आखिर फुहरकम एह स्तर तक पइसल कइसे हमनी के संस्कृति में ? जिम्मेदारी त फिक्स करहीं के परी, बाकिर सगरी मंथन का बाद. जल्दीबाजी में कुछो कहल ठीक ना होई.\nजो एकरा के गिरावट का नजर से देखल जाई त हर क्षेत्र में ई गिरावट आइल बा. साहित्य, शिक्षा आ नैतिक मूल्य का साथे बेवहारो में ई गिरावट आसानी से लउक जाई. कुछ अइसने परिस्थिति लता जी का साथे शुरुआत में रहे. शास्त्रीय संगीत के महारथी लोगन के ब्यंग बाण उहाँके खूब झेलेके परल रहे. आलोचक लोगन के कहनाम रहे कि फिल्मी संगीत लोगन के कान बिगार देले बा, एहसे शास्त्रीय संगीत के सत्यानाश हो रहल बा, भारतीय संगीत में गिरावट आ रहल बा. तब कुमार गंधर्व जी लता जी के पक्ष में तर्क देले रहीं कि फिल्मी संगीत श्रोता लोगन के कान बिगरले नइखे बलुक सुधारि देले बा. आजु लोगन के स्वर ज्ञान बढ़ रहल बा, सुरीलापन के समझ में बढ़ोत्तरी हो रहल बा, तरह-तरह के लय के प्रकार भी सुनाई पड़ रहल बा. एह तरह से कहल जा सकऽता कि लता नया पीढ़ी के संगीत के संस्कारित कइले बाड़ी. का लता तीन घंटा के महफिल जमा सकऽतारी ? एह प्रश्न पर कुमार गंधर्व जी उलटे प्रश्न कइलीं कि का कवनो एक नंबर के गायक तीन मिनट के फिल्मी गीत लता नियन कुशलता आ रसोत्कटता से गा सकेला ? ई लता के खासियत बा, दोष ना. रउँओ सभ कुछ अइसने कर देखाईं, केहू मना करऽता ? एमें लता के माथे दोष मढ़ला के माने का बा ? आ समय एकर गवाह बा कि लताजी के देश का, दुनिया स्वीकार लिहल आ एह तरह के आरोप लगावे के फेरू केहू के हिम्मत ना परल. एह उदाहरण का माध्यम से हम एगो दृष्टिकोण राखल चाहतानी. एहू कोण से विचार कइल जा सकऽता काहेंकि संस्कृति आ संगीत के जवना अवमूल्यन से हम, रउँआ, इहाँका, उहाँका- सभे चिंतित बानी, ओकरा फइलाव का केंद्र में केहू एक, दू भा तीन आदमी नइखे. ई बदलाव व्यापक पैमाना पर बा. एह से एकरा कारन का मूल में गइल बहुत जरूरी बा, छी मानुख में एकर समाधान नइखे.\nहमरा एह नया दृष्टिकोण का पीछे ठोस आधारो बा. जो बिरहा, लोरकी आदि कुछ खास शैली के छोड़िके चलल जाउ त बीसवीं शताब्दी के अंतिम दशक के कुछ पहिलहीं से भोजपुरी संगीत में एकल गायन का ओर खिंचाव बढ़े लागल रहे. ओहसे पहिले भोजपुरी में रामायण गायकी (सामूहिक गायन शैली) के बोलबाला रहे जवना में बच्चन मिश्र, बीरेन्द्र सिंह, धुरान, राम एकबाल-तिलेश्वर आदि के चलती रहे. एकल शैली के कार्यक्रम पहिलहूँ चलत रहे. एह में बवना बाबा, बच्चा मिश्र, शंकर चौबे आदि गायक अपना-अपना एरिया में लोकप्रिय रहे लोग बाकिर एह लोगन के कवनो टेप ना बाजत रहे. विंध्यवासिनी सिंह, खलील, भरत सिंह भारती आकाशवाणी पर प्रसिद्ध रहे लोग. एह मामला में बिरहा में बालेश्वर के, नाच में चाई ओझा के , नया चाल के लोकगीतन के महिला वर्ग में शारदा सिंह आ पुरुष वर्ग में मुन्ना सिंह के कैसेट बाजत रहे. एह घरी पुरुष वर्ग में विविध तरह के गायकी के अभाव रहे. तब भरत शर्मा के जुड़ाव कैसेट कंपनियन से भइल आ ऊ रामायण गायन से निकल के एकल संगीत में आ गइले. बाकिर कुछे दिन बाद भोजपुरी संगीत खातिर ढेर लोकल कैसेट कंपनी खुल गइली सन आ नया-नया प्रतिभा के ताँता लागि गइल. लोकगीत के हर क्षेत्र खङ्घराए लागल. बदलाव के नया दौर मनोज तिवारी से शुरू भइल. एकरा पहिले पुरुष वर्ग में हाई स्केल से गावेवाला लोगन के तूती बोलत रहे बाकिर मध्यम से गावेवाला मनोज तिवारी के श्रोता काफी तेजी से बढ़ि गइले. गायको लोगन में इनके ज्यादा अनुकरण भइल. मंच पर खड़ा होके गावल आ सुनल लोगन के नीक लागे लागल. सुर का हिसाब से पवन सिंह आ विषय का हिसाब से देवी भी एह दिसाईं लोकप्रिय भइली. ओइसे त आजु भोजपुरी के सर्वाधिक चर्चित महिला गवनिहारन में कल्पना के नाँव बा बाकिर भिखारी ठाकुर के गीतन के गंभीर प्रस्तुति का बाद उनुका कद में जबर्दश्त बढ़ोत्तरी भइल. दुर्भाग्य से एही काल में कुछ सस्ता लोकप्रियता बटोरेवाला पुरुष गायक लोगन के पदार्पण भइल, जे प्रतियोगिता के फुहरकम का दिशा में मोड़िके रातो-रात प्रसिद्ध हो गइले. बाकिर, पान-छव बरिस से ज्यादा ना चलल ई लोग. एह लोगन के कैसेट अपने आप बिकल बंद हो गइल| इहाँ सभ जवना फुहरकम पर उतर गइल रहीं, ओकरा बाद कुछ बाँचत ना रहे. ओहू घरी अश्लील गायकी पर खूब हल्ला भइल रहे, बाकि धीरे-धीरे दबि गइल आ ईहों सभ ठंढा गइलीं. बाकिर एह प्रवृत्ति आ तकनीक के विषाणु खतम ना भइल रहन सन. एकइसवीं सदी का आरंभ से पॉप संगीत के नाम पर, विशेष करके नृत्य खातिर बनल गीतन के दौर आइल आ तकनीक का सङही विषय सामग्री में भी बदलाव आइल. सामाजिक, पारिवारिक आ राष्ट्रीय समस्या लोकप्रिय भइली सन बाकिर कवनो नियंत्रण का अभाव में कामुक विषय फेरू से जोर पकड़े लागल, जवना के लोग दबल आवाज में फूहड़ कह रहल बा. अबकी एकरा इलेक्ट्रॉनिक चैनलन के भी सहयोग मिल गइल आ एह तरह से फफन गइल. इतिहास बतावता कि फूहड़ गीतन के उमिरि ढेर ना होखे, बाकिर एह पारी ई भोजपुरी पर सटीक नइखे बइठत. आखिर एकर कारन का बा ? खाली बिरोध से एह पर काबू पावल जा सकऽता का ?\nडा॰ रामरक्षा मिश्र विमल जी भोजपुरी के प्रतिष्ठित कवि साहित्यकार होखला का साथही गायको हईं एहसे एह विषय पर इहाँ के लिखल ई लेख मथे जोग बा. आशा बा कि रउरो सभे एह बारे में आपन राय जरूर देब.\nकाम करे गुलाब जल के, नाम हवे गोबर सिंह\nOne thought on “भोजपुरी गीतन में फूहड़ता”\nbyas kumar pal allahabad uttra pradesh कहते हैं:\nअगस्त 9, 2013 को 1:32 अपराह्न पर\ni amawriter hindi and bhojpuri films


अप्रैल 15, 2010 भउजी हो\nबहिर थोड़े हईं. कवना बात का बारे में पूछत बानी?\nसुने में आवत बा कि देश में शौचालय से बेसी मोबाइल हो गइल बा.\nत एहमें अचरज का बा? एगो शौचालय से कई लोग के काम चल जाला, जबकि एक एक आदमी के दू गो तीन गो मोबाइल रखे के पड़ेला. दोसरे, देश के बड़हन आबादी शौचालय के इस्तेमाले ना करे. ऊ सीधा मैदाने चल जाला.\nबाकिर संयुक्त राष्ट्र संघ के एजेन्सी एकरा के दुखद संयोग बतवले बिया.\nकेहू ओह लोग से कबो पुछले बा कि टायलेट पेपर से पोंछिये के काम चलावे वाला लोग दोसरा का आदतन का बारे में का कही?\nभउजी तू त पोंछीटे खोल दिहलू.\nराउर बतिये अइसन रहल ह.


‘रंग दे प्यार के रंग में’ झलकी सीमा सिंह के नृत्य कौशल – Anjoria\nभोजपुरी डांसिंग क्वीन सीमा सिंह पिछला दिने निर्देशक अजय चौबे के फिलिम ‘रंग दे प्यार के रंग में’ ला आपन डांस फिल्मवली. एह फिल्म में पवन सिंह, विराज भट्ट, अउर संजय पांडे के मुख्य भूमिका बा.\nसीमा सिंह के भोजपुरी के डांस क्वीन अइसही ना कहल जाव. उनुका के चार साल से लगातार बेहतरीन डांस परफारमेंस के अवार्ड दिहल जात बा. आ भोजपुरी सिनेमा से जुड़ल शायदे कवनो डांस अवार्ड होखी जवन सीमा के ना मिलल होखो.


Movies are also shot at haunted places ghost was also seen in Bipasha Basu s make-up room Bhojpuri: भूतियो जगह पर होखेला फिल्मन के शूटिंग, बिपाशा बसु के मेकअप रूम में लउकल रहे भूत! – News18 Hindi\nBhojpuri: भूतियो जगह पर होखेला फिल्मन के शूटिंग, बिपाशा बसु के मेकअप रूम में लउकल रहे भूत!\nभूतन के गाछ आ खंडहर से निकाल के पूरा दुनिया में विचरण करावे में फिल्म इंडस्ट्री के बड़हन हाथ बा. लोग अपना जिनगी में असली भूत देखले होखे भा ना बाकिर सिनेमाई भूत त जरुरे देखले-सुनले होई. लोक चर्चा में त हर गाँव में कुछ भुतहा जगह बा. त सिनेमा भी लोक आ समाज से अलग त बा ना. ओकरे के मिर्च-मसाला लगा के परोसत रहेला, जवना के हॉरर फिल्म कहल जाला.\nभूत-प्रेत, चुड़इल-जिन्न के कथा हमेशा से रोचक, डेरावन आ रहस्यमयी रहल बा. लगभग सबका घरे ग्रैंड पेरेंट्स के पास भूत भा चुरइल के साँचो के देखला के जिक्र बा. जे गाँवे रहल बा उ त बूझीं जे अइसन दू चार गो गाछ, बगईचा, मोड़ भा ईनार-पोखरा के बारे में जरूरे जानत होई जहां एगो अतृप्त आत्मा के वास बा आ उ हर रोज अपना तृष्णा में भटकेला. हमरो लगे अइसन कई गो कथा बा, एगो आपबीती भी बा बाकिर आज फिल्मन के बारे में बात होई.\nफिलिम आ भूत-प्रेत, चुड़इल के नाता बहुते पुरान बा. हमरा कई बेर लागेला कि भूतन के गाछ आ खंडहर से निकाल के पूरा दुनिया में विचरण करावे में फिल्म इंडस्ट्री के बड़हन हाथ बा. लोग अपना जिनगी में असली भूत देखले होखे भा ना बाकिर सिनेमाई भूत त जरुरे देखले-सुनले होई. लोक चर्चा में त हर गाँव में कुछ भुतहा जगह बा. त सिनेमा भी लोक आ समाज से अलग त बा ना. ओकरे के मिर्च-मसाला लगा के परोसत रहेला, जवना के हॉरर फिल्म कहल जाला.\nत हॉरर फिल्म माने भूतिया फिल्मन के कहानी में एगो चीज जवन सबसे खास होला उ होला जगह. एगो अइसन जगह जहवाँ भूत भा चुड़इल के डेरा बा. एही से रउआ देखले होखब कि पुरान किला, बंद पड़ल घर, वीरान जंगल, श्मशान घाट, कब्रिस्तान भा बंद सड़क के ही सेटअप में हॉरर फिल्म के कहानी के सेट रहेला. रउआ लोग के जान के आश्चर्य होई कि बहुत अइसन हॉरर फिल्मन के शूटिंग भी भूतिया जगह पर ही भइल. माने सीन में स्वाभाविकता लिआवे खातिर अइसन रिस्क लिआइल. अइसनो भइल बा कि कई गो सामान्य कहानी वाला फिल्म अइसन जगह शूट भइल जवन कथित तौर पर भूतिया रहे. उहाँ फिल्म से जुड़ल लोगन के नकारात्मक शक्ति के आभासो भइल.\nभूतिया शूटिंग स्पॉट मुकेश मिल मुंबई\nभूतिया शूटिंग स्पॉट के लिस्ट में सबसे पॉपुलर जगह बा मुकेश मिल मुंबई. समुद्र के किनारे बसल दक्षिण मुंबई के कोलाबा में ई मिल के बचल अवशेष भी देख के लोग के मन रोमांच से भर उठेला. ई एगो मात्र अइसन मिल बा जवन समुद्र किनारे बसल बा. एक टाइम में इहाँ कपास से कपड़ा बनावल जाव. ईस्ट इंडिया कंपनी एकर निर्माण 1870 में कइलस. फेर ई 20वीं सदी के मध्य तक आवत-आवत बंद हो गइल. ओकरा बाद 1975 में फेर से एह में निर्माण चालू भइल लेकिन 1982 में भीषण आग लागल आ मिल के सगरो हिस्सा जल गइल अउरी भारी संख्या में मजदूर जर के मर गइलें. ओकरा बादे से ई जगह भूतिया मानल जाये लागल. अइसन लोग कहेला कि उहाँ भूतन के साया हर समय मंडरात रहेला. साँझ के बाद उहाँ फिल्म क्रू काम ना कइल चाहेला.\nएक बार त अइसन भइल कि जी टीवी के शो बनूँ मैं तेरी दुल्हन के हिरोइन काम्या पंजाबी एगो पागल के रोल करत रहली. एकर शूटिंग मुकेश मिल में चलत रहे. उ सुनले रहली कि जे शूटिंग करेला ओकरा साथे कुछ दुर्घटना होला. उनका साथे भी भइल. उनके गाड़ी खराब हो गइल. पर्स भुला गइल. बाकिर एक दिन जब शूटिंग होत रहे त शो में पागलखाना के उनका साथे पागल के रोल करे वाली लड़की अचानक आपन औरत के आवाज छोड़के मर्दाना के भारी आवाज में बोले लागल आ चिल्ला-चिल्ला के कहे लागल, “यहाँ से चले जाओ ये हमारी जगह है, मैंने मना किया था ना कि मत आना, चले जाओ.” सभे डेरा के भाग गइल. अइसहीं एक बार एगो फिल्म में लइकन के शूट होत रहे. एगो छोट लइकी आपन हाथ पीछे बान्ह के लागल ढिमिलिया खाए. सभे डेरा गइल, सभ लइका रोए चिल्लाए लगलsसन. ओ लइकी के पिता बतवलें कि जइसे उ अपना बेटी के लेके मिल से बाहर गइलें, बेटी ठीक हो गइल. अइसन कई गो आपबीती लोग के साथे भइल बा कि उहाँ सभे शूटिंग करे जाये से डेराला.\nबिपाशा बसु के मेकअप रूम में के झाँकत रहे\nऊटी के फ़र्न हिल होटल जहवाँ सुपरहिट हॉरर फिल्म राज़ के शूटिंग भइल रहे, उहाँ घटल अजीब अजीब घटना के फिल्म से जुड़ल लोग जिक्र कइले बा. बिपाशा बसु के भी उहाँ अइसन महसूस भइल रहे कि केहू उनका मेकअप रूम में झाँकत बा. कोरियोग्राफर सरोज खान अपना टीम के साथे ओही होटल में रुकल रहली. एकदिन आधा रात के उनके नींद खुलल जब पहिला फ्लोर पर कुर्सी-टेबुल के उठापटक सुनली त उ रिसेप्शन पर फोन कइली त लाइन डेड बतवलस. अगिला दिने जब शिकायत कइली त रिसेप्शन वाला कहलस कि एह होटल में पहिला फ्लोर त हइए नइखे. सभे डेरा गइल.\nइंग्लैंड के एलर्टन कैसल भी ह भूतिया शूटिंग स्पॉट\nफिल्म 1920 साल 2008 के कमाऊ फिल्म रहे आ दर्शक के डेरवावे में सफल भी भइल. एह फिल्म के शूटिंग उत्तर यॉर्कशायर, इंग्लैंड के एलर्टन कैसल में भइल रहे. उहाँ के स्थानीय लोग के अइसन मान्यता बा कि एगो बढ़ई के आत्मा एह महल में रहेला जेके अरबपति मालिक ओकरा के मार देहलस. फिल्म के हिरोइन अदा शर्मा के साथे अइसन घटना भी भइल जब उ बाथरूम में रहली त दरवाजा अपना मने बंद होखे लागल, लाइट जरे बुताए लागल. फिल्म के कुछ एक दू क्रू भी अइसन घटना के जिक्र कइलें.\nभूतिया फिल्म खातिर मशहूर रामसे ब्रदर्स\nभारत में भूतिया फिल्म खातिर मशहूर रामसे ब्रदर्स जब आपन सफल भूतिया फिल्म ‘दो गज़ जमीन के नीचे’ के शूटिंग महाबलेश्वर में करत रहे लोग त ओकर अधिकांश हिस्सा कब्रिस्तान अउरी वीरान जगह पर शूट भइल. गंगूभाई रामसे कई बार महसूस कइलें कि जब आधा रात में उ लोग शूटिंग खतम करके लवटे लोग त केहू उनके पीछा करे आ जब उ पलट के देखस त केहू ना रहे. अइसन उनका साथे कई बार भइल. तब उ अपना भाई आ दोसर फिल्म से जुड़ल लोग से पुछलें. उहो लोग अइसन बात कहलें कि उनको साथे अइसन होला.\nअइसन कई गो किस्सा-कहानी हॉलीवुड फिल्म जगत से भी जुड़ल बा कि जब उ लोग शूटिंग करे असली भूतिया लोकेशन पर गइल लोग त ओहू लोग के कुछ अजीबोगरीब आ अविश्वसनीय-अकल्पनीय घटनन के आभास होत रहल बा.\nचक्रवात की चेतावनी के बाद केंद्र सरकार भी एक्टिव, NDRF की 18 टीमें तैनात


जंगे-आजादी में ‘लुटेरवा’ – Hum Bhojpuria\nजंगे-आजादी में ‘लुटेरवा’\nजंगे-आजादी में 'लुटेरवा'\nजब 1857 में भोजपुरिया जवान मंगल पांडे के अगुवाई में सिपाही विद्रोह भइल, त सउंसे भोजपुरियन के लोहू उफान मारे लागल रहे आ जे जहवां रहे उहंवें से खिलाफत के सुर बुलंद कइल शुरू कऽ देले रहे। जन-जन में राष्ट्रीय चेतना के बोध करावे का गरज से देश के इतिहास, भूगोल, कुदरत, संस्कृति से लबरेज़ रघुवीर नारायण के 'बटोहिया' के सिरिजना भइल, जवन 'भोजपुरी के वंदेमातरम्' साबित भइल। बाकिर मुलुक के गौरवशाली इतिहास प पानी फेरेवाला अंगरेजन के करतूत प मनोरंजन बाबू के 'फिरंगिया' जब लिखाइल, त देश के-का छोट,का बड़-सभ केहुए के खून खौलि उठल आ घर-अंगना से खेत-खरिहान ले ओके गायन होखे लागल रहे। गांवागाईं भोजपुरी के कविताई गूंजि उठल रहे आ देश खातिर आपन जान तरहत्थी पर धऽके सभे मरि मिटे बदे तइयार हो गइल रहे। 'बटोहिया' आउर 'फिरंगिया' के तर्ज पर एगो अउरी गीत सिरिजाइल रहे 'लुटेरवा' आ ओकरा रचनिहार के नव महीना के कठोर जेहल के सजाइयो भुगुते के परल रहे।\n'लुटेरवा' के अमर कवि रहलन गुंजेश्वरी मिश्र 'सुजस',जेकर जनम बिहार में ओह घरी के सारन जिला (अब सीवान) के बसंतपुर थानान्तर्गत गांव सैदपुर में भइल रहे। लरिकाइएं से कविताई में दिलचस्पी देखिके बाबूजी पंडित राजकुमार मिश्र उन्हुकर दाखिला छपरा के संस्कृत कॉलेज में करवा दिहलन। बाकिर गान्हीं बाबा के असहजोग आंदोलन में भागीदारी निभावत 'सुजस' जी पढ़ाई छोड़ि दिहलन। बाबूजी देशभक्ति से धियान भटकावे आ घर-परिवार से जोड़ेके दिआनत से शिवपुर सकरा थाना दरौली के केदारनाथ पाण्डेय के बेटी से उन्हुकर बियाह करवा दिहलन।\nबाकिर गुंजेश्वरी मिश्र 'सुजस' त खुद के जंगे-आजादी खातिर समर्पित कऽ देले रहलन। सन् 1921 शुरू हो चुकल रहे।\n'सुजस'जी एगो नया गीत के सिरिजना कऽ दिहलन आ बेगर केहू से किछु बतवले छपरा के कमला प्रेस में जाके रातोरात आपन गीत 'लुटेरवा' के एक हजार कॉपी छपवा लिहलन। गीतकार का रूप में ऊ आपन नांव ना डललन आ छद्मनांव छापिके रेलगाड़ी में गा-गाके जनता के सुनावे लगलन। ऊ गांव-गांव में जासु आ 'लुटेरवा' गावत जनजागरन के अभियान चलावसु। उन्हुका गीत आ गायकी सुनि-पढ़िके सुननिहारन के करेजा फाटे लागत रहे। लोग मातृभूइं खातिर तन-मन-धन अर्पित करे आ सर्वस्व होम करे के किरिया खात रहे।\nबाकिर 'सुजस' जी के गीत अंगरेजी शासन के नींन हराम कऽ दिहलस। भलहीं ओह पर उन्हुकर नांव ना रहे, बाकिर पुलिस के असलियत के भनक मिलि गइल। उन्हुका घरे जब पुलिस के छापा परल,त गीत के मूल पांडुलिपि आ छपल प्रति बरामद भइल। 'सुजस'जी के गिरफ्तार कऽ लिहल गइल। गांव-जवार के तमाम नामी-गिरामी संभ्रांत लोग जमानत लिहल। छपरा के जिलाधीश के इजलास में मोकदिमा चलल।\nआखिरकार 'सुजस' जी के सश्रम कारावास के सजाइ सुनावल गइल-उहो नौ महीना के कठोर सजाइ। बाकिर उहवों कवि जी 'लुटेरवा' गीते के गायन करत रहलन।\nदरअसल 'लुटेरवा' में देश में कारोबार करे आइल गोरन के लुटेरा साबित कइल गइल रहे। सांच बात कहला प सोझे जेहल के हवा खिआवल जात रहे। 'लुटेरवा' के शुरुआती पांती प अखियान कइल जाउ-\nमक्का ओ मदीना अइसन जहान रहे,\nपुन्न भूंइ भीत में मिलवले, लुटेरवा!\nहमनी गरीब जब कुछ मंगलीं त\nझट से तें जेहल देखवले,लुटेरवा!\nकवि के कहनाम रहे कि लूट-खसोट करे का संगहीं अबोध लरिकन के जान लीहल आ संतसुभाव लोगन पर बर्बर अतियाचार भला केकर दिल ना दहला दी?\nसब कोई मिलके दुखवा रोवत रहे\nताहि बीचे गोलवा गिरवले लुटेरवा।\nचूनवा के गड़हा में साधुन के खड़ा कके\nऊपर से पनिया गिरवले लुटेरवा।\nछोट-छोट बालकन के घमवा में खेदि-खेदि\nसभनी के जमपुर भेजवले,लुटेरवा।\nसुजस जी गीत में ओह घरी के किछु वारदातो के दिल के घवाहिल करेवाला चित्र उकेरत लिखले रहलन-\nउहवां जो बृधा अरु सुशील सुदेव रहें\nलंगटहीं खाड़ तें करवले,लुटेरवा।\nरायबरेली में दुखिया प्रजा के ऊपर\nनाहक में गोलिया चलवले, लुटेरवा।\nभारत के भाई-भाई के लड़वाके राज करेवाला ई लुटेरवा कतने कलाकारन के हाथ काटिके, आंखि फोरिके चउपट बना दिहलस। आगा के पांती में कवि कहत बा-\nभाई में झगड़ा लगाइ ओ रिझाइकर\nपराधीन नामवा धरवले,लुटेरवा।\nजहवां के लोग रहे ब्रह्मॠषि,राजॠषि,\nसभनी के गदहा बनवले,लुटेरवा।\nइहवां के शिक्षित सुजन शिल्पकार रहे,\nपकड़ के भांड़ में झोंकवले,लुटेरवा।\nकतना के हाथ काटि,कतना के आंखि फोरि\nबिलकुल तें चउपट बनवले,लुटेरवा।\nकपड़ा में चमड़ा के पालिस लगाइकर,\nसाथहीं पलेगवा भेजवले,लुटेरवा!\nबाकिर एकरा के विडंबने कहल जाई कि 'बटोहिया' आ फिरंगिया के गीतकार के जवन प्रसिद्धि मिलल, ऊ 'लुटेरवा' के गीतकार के ना मिलि पावल। बाकिर ना त कविवर गुंजेश्वरी मिश्र 'सुजस' जी के देश का प्रति सच्चा समरपन के भुलाइल जा सकेला, ना एह 'लुटेरवा ' के यादगार पांती के। 'सुजस'जी के सुजस जंगे-आजादी के इतिहास में दर्ज रही।\n« वीर कुंवर सिंह के दहिना हाथ मैगर सिंहस्वतंत्रता आंदोलन से जुड़ल सीवान के कई गो अनकहल इतिहास »


बतकुच्चन – ५७ – Anjoria\nMay 4, 2012 बतकुच्चन\nजमाना खराब हो गइल बा. कब केकरा कवन बाति बाउर लाग जाई आ ऊ रउरा के कूटे लागी कहल ना जा सके. विदूषक, बतबनवा, लबार, कामेडियन आ कार्टूनिस्टन के पिटाए के अनेसा हमेशा बनल रहेला. हमार मुंह टेढ़ काहे बनवले, चल हम तोर मुँह टेढ़ कर देत बानी. एहसे हमहू सोचत बानी कि बहुत सम्हरिए के रहल जाव. पानी में रहे के बा त मगर से बैर निभावल बुद्धिमानी के काम ना कहल जाई. दुनिया में आधा से अधिका संकट निमनकन का चलते आवेला जे अपना के अतना निमन बुझेलें कि उनुका दोसर लोग हमेशा बाउर लागेला. घर वाली तनी फूहड़ रहे त जिनिगी बड़ी आराम से कट जाला. अब अन्ना ईमानदार ना रहीतन त कतना शांति रहीत अपना देश में, सोचीं. सभे मस्ती से अपना काम में लागल रहीत आ कुछ ले दे के आपन काम निकालत रहीत. ले दे के काम त अबहियो निकालले जात बा बाकिर तनी लुका छिपा के. पहिले जस खुला खेल फर्रुखाबादी नइखे होखत. करिया झंडा देखावे वाला करिखा पोते वाला पहिलहू पिटात रहले अबहियो पिटात बाड़े. बाकिर कुछ लोग के आदत हो जाला कि पिटात रहीहें बाकिर आपन आदत ना छोड़ीहें काहे कि उनुकर कुछ कमिटमेंट होला जवना से ऊ मुकर ना सकसु. खैर ई सब चरचा त लागले रही. अब देखीं ना दिल्ली में कांग्रेस जीतल आ भाजपा हार गइल बाकिर लोग बा जे कि माने के तइयारे नइखे. कहत बा लोग कि कांग्रेस हार गइल जब कि ओकरा पिछला चुनाव से बेसी सीट मिलल बा आ भाजपा के पिछला चुनाव से कम. अब रउरे बताईं कि भाजपा हारल कि कांग्रेस? ई सवाल कुछ वइसने हो गइल जइसे कि केहू पूछ देव कि बताईं निहुरल, ओलरल आ पलरल में का अंतर बा. अरे तीनो त टेढ़े भइल होला. आगे ओर टेढ़ होखीं त निहुरल, अगल बगल टेढ़ होखीं त ओलरल आ पाछा का तरफ टेढ़ होखीं त पलरल. निहुरे वाला के कवनो सहारा के जरुरत ना पड़े. बाकिर ओलरल भा पलरल के कवनो सहारा खोजेला कबो कबो जवना पर ऊ ओलर भा पलर सको. नेता आ प्रवक्ता लोग त हमेशा निहुरत ओलरत पलरत रहेला काहें कि ओह लोग के अपना बाति के घुमा फिरा के सही साबित करे होखेला. फटला में पेवन लगावत रहे के होला जेहसे कि बाति उघार मत होखो. अंगरेजी में ओह लोग के स्पिन मास्टर कहल जाला बाकिर हमनी के देसी बोली में रफूमास्टर. प्रवक्ता लोग बहुते बढ़िया रफूमास्टर होलें. रिजल्ट आवे का पहिले ले दावा करत रहीहें कि जीत पकिया बा. हारे लगीहें तबहियों फेंकत रहीहें कि तनी दम धरीं, आखिरी नतीजा आवे दीं. देखब ई सगरी बढ़त बदलि जाए वाला बा ! ना बदलल त सोचे लगीहें कि आखिर कहाँ गलती हो गइल. अरबा त सही रहल कुनबा कइसे डूब गइल ? जबकि एह चुनाव में कांग्रेस के हार के असली दोषी के केहू नाम नइखे लेत. ठीक चुनाव का दिने अमूल अपना दूध के दाम बढ़ा के लोग के महँगाई के दरद ताजा कर दिहलसि आ अमूल के चाय पी के लोग महँगाई का खिलाफ वोट दे आइल. ना सोचल कि वोट त सफाई करेवालन के होत बा. अब इहे देख लीं ना कि अपना बतकुच्चन का फेर में हम केने से केने निकल अइनी. अब चले दीं. भूल चूक माफ करब.\nOne thought on “बतकुच्चन – ५७”\nनिहुरल, ओलरल आ पलरल के माने पर कबो धेयान ना गइल रऽलऽ। मालूम तीनो रहले रऽलऽ…


टटका खबर (शुक, 18 सितंबर 2015) – टटका खबर\nCategories Select Category TatkaKhabar (1,917) अपराध (584) उत्तर प्रदेश (1,702) खुला मंच (7) खेल (292) चुनाव (277) टटका खबर (167) देश-दुनिया (1,329) बिहार (1,603) भोजपुरी पट्टी (465) मनोरंजन (206) राजनीति (865) रोजी-रोजगार (108) विधानसभा (86) व्यापार (285) शिक्षा (212)\nवाराणसी में एगो कार्यक्रम में प्रधानमंत्री नरेन्द्र मोदी जन धन योजना के लाभार्थियन के रुपे कार्ड दीहलन.\nयूपी के पौने दू लाख शिक्षा मित्रन के तोस देत पीएम मोदी के कहना बा कि एह मसला पर हाई कोर्ट के फैसला आवे दीहल जाव आ ओकरा बाद रास्ता निकाल लीहल जाई. घबड़ाए जिन लोग. शुक का दिने वाराणसी के यात्रा पर आइल पीएम मोदी अपना संसदीय क्षेत्र वाराणसी के पूरा बदल देबे के भरोसा दिहलन. शुक का दिने बीएचयू ट्रॉमा सेंटर आ पावर इंटीग्रेटेड स्कीम के उद्घाटनो कइलन आ कहलन कि वाराणसी के स्मार्ट सिटी बनावे खातिर पहिला काम एहिजा बिजली के स्मार्ट तरीका से चहुंपावे के होखी. काशी खातिर 572 करोड़ रुपिया के पैकेज के एलानो कइलन एह मौका पर.\nकश्मीर के पाकिस्तान समर्थक फिरका शुक का दिने गोमांस पर रोक लगावे के ओहिजा के हाईकोर्ट के फैसला का खिलाफ श्रीनगर में जमके हंगामा कइले, पाकिस्तान के झंडा लहरवलें आ नारेबाजी कइले. बाकिर पुलिस हालात के काबू में राखे में सफल रहल.\nगुजरात का किनारे समुद्र में पाकिस्तानी मरीन पुलिस भारत के नाव पर गोली चला दिहलें जवना से एगो मछुआरा के मौत हो गइल.\nप्रधानमंत्री नरेंद्र मोदी संयुक्त राष्ट्र प्रमुख बान की मून के चिट्ठी लिख के कहले बाड़न कि मौजूदा सुरक्षा परिषद बीतल जमाना के यादगार ह आ एकरा के अब मौजूदा हालात का हिसाब से बनावल जाव आ भारत के एकर स्थायी सदस्य बनावल जाव. कहलन कि ई सुधार जल्दी से तय समय का भीतर करा लीहल जाव.\nमहाराष्ट्र के चर्चित शीना बोरा हत्याकांड के जाँच सीबीआई से करावे के आदेश दे दिहले बिया महाराष्ट्र सरकार. अब ले एकर जांच मुंबई पुलिस के सीपी राकेश मारिया करत रहले हँ. बाकिर आरोप लागत रहुवे कि एह हत्याकांड में रसूखदार लोगन के शामिल रहला का चलते मामिला के दबावे के कोशिश होखत बा.\nपश्चिम बंगाल के मुख्यमंत्री ममता बनर्जी के कहना बा कि उनकर सरकार नेताजी सुभाष चंद्र बोस से जुड़ल जवना फाइलन के जगजाहिर करा दिहले बिया ओकनी से लागत बा कि नेताजी के मौत हवाई हादसा में ना भइल रहुवे आ देश का आजादी का बादो उहाँ के जिन्दा रहलीं. अब केन्द्र सरकार पर अउरी दबाव बढ़ जाई कि ओकरो लगे के दस्तावेजन के जगजाहिर करा दीहल जाव.\nभारतीय रेलवे टिकट रिजर्वेशन केंद्रन पर औरतन खातिर अलगा से काउन्टर खोले के निर्देश अपना जोनल रेलवेअन के भेजत कहले बावे कि अगर रोजाना हर शिफ्ट में 120 से अधिका टिकट कटत बा त औरतन खातिर अलगा से काउन्टर बना दीहल जाव.\nअमरीका में ब्याज दर जस के तस राखे के अमेरिकी फेडरल रिजर्व के फैसला का बाद भारत के शेयर बाजार में शुक का दिन जोरदार उछाल देखे के मिलल. सेंसेक्स में 255 अंक आ निफ्टी में करीब 83 अंक के बढ़ोतरी दर्ज भइल. डालर का मुकाबले रुपियो में 74 पइसा के मजबूती देखे के मिलल.\nसीबीआई के विशेष अदालत यूपी के खाद्य आ रसद मंत्री रघुराज प्रताप सिंह समेत चौदह जने के प्रतापगढ़ के बलीपुर के सुरेश यादव हत्याकांड में हत्या करे, हत्या के साजिश करे आ बाद में सबूत मेटावे समेत अनेके आरोप पर सफाई देबे खातिर3अक्टूबर के हाजिर होखे के समन भेजले बिया जवना का बाद राज्य सरकारो साँसत में पड़ गइल बिया. आरोपी मान के बोलवला का बादो राजा भइया के कइसे मंत्री बने रहल दीहल जा सकेला एह पर माथापच्ची शुरु हो गइल बा.\nकश्मीर के गुरेज़ सेक्टर में घुसपैठ के कोशिश करत पांच गो पाकिस्तानी आतंकवादियन के सेना बियफे का रात से शुरू मुठभेड़ में मार गिरवलसि. एकनी का लगे से बहुते असलहो बरामद भइल बा. ओने पाकिस्‍तान का पेशावर के बड़ाबेर इलाका में शुक का सबेरे नमाज पढ़त लोग पर हमला क के आतंंकी करीब तीस लोग के मार दिहलें. जबाबी हमला में पाकिस्तान के सेनो 13 गो आतंकियन के मार गिरवलसि. हमला पाकिस्तानी वायु सेना के के शिविर में बनल मस्जिद पर भइल रहुवे.\nघोटाला के रिकार्ड पर रिकार्ड बनावे वाली कांग्रेसी गोल के अध्यक्ष आ उपाध्यक्ष महतारी बेटा पर नेशनल हेराल्‍ड मामिला में मनी लांड्रिंग के केस दर्ज होखे के उमेद बढ़ गइल बा. पिछला निदेशक कांग्रेस के बहाल कइल रहलन आ ऊ एह लोग के निर्दोष बता दिहले रहले. अब उनुका हटला का बाद एह लोग पर फेरू घानी घुमल शुरु हो गइल बा. कांग्रेस के कहना बा कि सरकार बदला के भावना से काम करत बिया ना त एह लोग के छुट्टा छोड़ दीत.\nरामविलास पासवान के गोल लोजपा का तरफ से 12 गो उमेदवारन के नाम के एलान शुक का दिने हो गइल. एह बारह में से तीन जने पासवान के हित नात बतावल जात बाड़ें.\nकांग्रेस उपाध्यक्ष राहुल गांधी शनिचर का दिने पश्चिमी चंपारण के रामनगर से कांग्रेस के चुनाव प्रचार शुरु करइहें बाकिर एह मौका पर ना त लालू मौजूद रहीहें ना नीतीश कुमार. रैली में आवे के नेवता भेजला का बावजूद दुनू नेता राहुल संगे मंच साझा ना करे के फैसला लिहले बाड़ें. लालू हालांकि अपना बेटा तेजस्वी यादव के जदयू अपना बोलतुआ केसी त्यागी के भेजे के बात कहले बाड़ें.\nबिहार चुनाव में अबकी खूब जूता चप्पल चली. केहू आइसक्रीम खिआई त केहू हरियर मरीचा ले के आपन गोल बढ़ाई. असल में चुनाव आयोग का तरफ से एह सब के चुनाव चिह्न बनावल गइल बा. माँझी के गोल के टेलीफोन दिहल गइल बा चुनाव लड़े खातिर.\nनिर्वाचन आयोग के कहना बा कि अतवार का दिने प्रसारित होखे वाला मन के बात कार्यक्रम में चुनावी असर डाले वाला कवनो बात ना कहाव त नीक रही.\nमाँझी के गोल हिन्दुस्तानी आवाम मोर्चा सेक्युलर का तरफ से जारी पहिलका सूची में तेरह गो उमेदवारन के नाम शामिल बा. माँझी खुद मखदुमपुर से चुनाव लड़ीहें आ उनकर बेटा संतोष कुमार कुटुंबा से लड़ीहें. मंत्री रहल वृषिण पटेल के वैशाली से आ शाहिद अली खान के सुरसंड से लड़ावल जाई. मंत्री रहल महाचंद्र प्रसाद सिंह के हथुआ से, अनिल कुमार सिंह के टेकारी से, रविंद्र राय के महुआ से, शकुनी चौधरी के तारापुर से, अजीत कुमार के कांटी से, राजेश कुमार के खगड़िया से, राजेश्वर मांझी के फुलवारीशरीफ से, नौशाद आलम के दरभंगा ग्रामीण से आ राहुल कुमार के घोसी से लड़ावल जाई.\nभाकपा माले के लिस्ट में 53 गो उम्मीदवारन के नाम शामिल बा. एहमें चार गो मुसलमान आ चार गो औरत शामिल बाड़ी.\nविधानसभा चुनाव ला अपना उम्मीदवारन के सूची जारी करे से पहिलही जदयू का तरफ से कई गो प्रत्याशियन के पार्टी के चुनाव चिन्ह दे दीहल गइल बा. मोकामा से विधायक रहल अनंत सिंह के नाम काट के नीरज कुमार के उम्मीदवार बनावल गइल बा.\nराजद का तरफ से लालू के बेटा तेजस्वी यादव के राघोपुर से आ दुसरका बेटा तेजप्रताप के महुआ से लड़ावे के फैसला हो गइल बा. जबकि जदयू विधायक सतीश कुमार राघोपुर से चुनाव लड़े के एालन कइले बाड़न. जदयू चाहत बिया कि ऊ हाजीपुर से चुनाव लड़सु. टिकट बटाए के चरचा चलते राजद आ जदयू में भगदड़ शुुरू हो गइल बा. कुछ लोग भाजपा में शामिलो हो गइल बा.\nTags: News in Bhojpuri, खबर भोजपुरी में, टटका खबर, नीतीश कुमार, बिहार विधान सभा चुनाव, राहुल गाँधी, लालू प्रसाद


भोजपुरिया परदा के नया सितारा विराज भट्ट – Anjoria\nNovember 2, 2010 OmPrakash Singh फिल्म, मनोरंजन 0\nभोजपुरी सिनेमा के तिसरका दौर के सफल नायकन के नाम लिहल जाव त लोकेगायकन के नाम जुबान पर आई. बाकिर आजुकाल्हु लोकगायकन से अलग एगो अउरी सितारा चमक रहल बा जवना के नाम हऽ विराज भट्ट. विराज भट्ट नेपाली सिनेमा के सुपर स्टार हउवें आ अब भोजपुरिओ सिनेमा में उनकर हैसियत स्टार वाली हो गइल बा.\nविराज भट्ट के फिल्मन के बाक्स आफिस पर मिल रहल सफलता से वितरक आ निर्माता लोग के चेहरा दमकत बा. सुडौल काया आ बलिष्ठ शरीर के धनी विराज के भोजपुरी सिनेमा के राह निर्माता रामाकान्त प्रसाद अपना फिल्म “लागल रहा ए राजाजी” से देखवलें. एह फिल्म में विराज के लाजवाब अदाकारी आ हैरत अंगेज सीन देखि के सभे उनकर दिवान बन गइल. ओकरा बाद ऊ फेरु रामाकांते प्रसाद के फिल्म “दिवाना” आ “दाग” ओ में अइलें जवन ब्लॉकबस्टर साबित भइली सँ.\nविराज भट्ट के सफल फिल्मन में शामिल “हम हईं हीरो हिन्दुस्तानी, जंजीर, जाबांज, जिगरवाला” का बाद “दामिनी” से मिलल सफलता एतिहासिक रहल. दामिनी करोड़ो के बिजनेस कइलस आ अबहियो ओकर कमाई जारी बा. भोजपुरी सिनेमा के एक्शन स्टार का रुप में जगह बना चुकल विराज भट्ट के झोली फिल्मन से ठसाठस भरल बा. उनकर फिल्म “आ जा ओढ़निया तान के” रिलीज खातिर तइयार बा त “दुश्मन” के शूटिंग चालू बा. “दिलजले” आ “होत बा जवानी जियान ए राजाजी” जल्दिये फ्लोर पर जाये वाली बाड़ी सँ.


सावधान, कुकुरन में आदमी के गुण आवऽता – Anjoria\nJuly 17, 2013 Editor लस्टम पस्टम 3\nलस्टमानंद से उनकर एगो संहतिया गोपाल जी भेंटइले. लगले कहे, भाई हो, पहिले घर के दरवाजा पर लिखल रहत रहे ‘अतिथि देवो भव:’ लेकिन आज काल्हु घर के गेट पर लिखल रहऽता ‘ कुत्तों से सावधान.’ गोपाल जी ठीके कहले. जान जाईं सभे कि इहे लिखला के वजह से हम माने लस्टमानंद काफी दुखी हो के नेता, अफसर आ बड़का लोगन के घर गइल छोड़ि दिहनी. बड़ा अजीब बा. कई जगह गेट पर लिखल रहेला कि ‘कुत्तों से सावधान’ लेकिन कई जगह त लिखल रहेला ‘कुत्ते से सावधान.’ बड़का लोग के घर में सुरक्षा के काम खातिर कुकुर राखल कवनो आश्चर्य के बात नइखे लेकिन जब बोर्ड पर ई लिखल रहेला कि ‘कुत्तों से सावधान’ त बुझाला कि ओह घर में कुकुरन के राज बा. आज सुरक्षा के इरादा से कुकुर पाल लिहल कवनो बड़ बात नइखे लेकिन जे नवकरमिया धनिक होला ऊ त बड़का देखावे के गरज से कुकुर पोस ले ला. हम त कई गो फेशनेबल मेम साहेब, जेकरा आज काल ‘मैम’ कहल जाला, के कोरा में पिल्ला देखले बानी. जे ऊ लोग आपन औलाद के अतना प्यार से राखित त बुढ़ापा सुधरि जाइत. कुकुर पोसला के चर्चा सुन के हमरो मन में आइल कि एगो पिल्ला पोस लिहल जाउ. एक दिन फजीरे उठ के पूरा दिन एगो नीमन पिल्ला जोहनी. बिलायती के कहो देसी माने लेड़ी कुकुरो ना मिलल. जवन पसंद ना आवे लोग ओही के पाथ देवे के चाहत रहे. पूछ ताछ से पता चलल कि ओकरा रहे आ खाये में जवन खरचा लागऽता ओह में त दू गो अनाथ लइकन के पोस लिआव त धरम होई. हम कुकुर पोसे के विचार तेयाग दिहनी. लेकिन अमीर लोगवा के कइसे रोकीं. ऊ लोग के त कुकुरमोह तेयागे खातिर हम जोर ना दे सकीं. देश भर में ई कुकुरन के पोसला पर साल में जेतना खरचा होला ओतना खरचा में कम से कम 50 हजार अनाथ लइकन के लायक बनावल जा सकेला. जब देश में भुखमरी आ गरीबी ना रही त चोरी, लूट ई सब त अपने आप बंद हो जाई. कुकुरपालक लोग के समझावल आ बिलारी के गर में घंटी बान्हल बरबरे बा. सरकार के चाहीं कि कुकुर पोसला पर रोक लगा देउ. बड़का बड़का कोठी के लोहा के गेट के पीछे खाड़ा हो के गुरगुरात जब भूअरा कुकुरा सड़क पर आवे ला आ सड़क के कंकुरा चहेटे ले सन त पोंछ के पेट में सटा के भाग पराला लोग. अब चाहे केतनो स्वामीभक्त कुकुर होय आ जब जगहा पर काम ना आवे त कवना काम के. हां गोपाल जी के ई बतावल जरूरी बा कि आज काल्हु कुकुरन के कैरेक्टर बदल रहल बा. अब ऊ कटला के बदले चाटऽ तारे सन. भूकला के बदले गुरगुरातारे सन. आदमी के साथ रहि के धोखेबाजी, चापलूसी, पोंछ डोलावल आदि आदमी के गुण सीखत जा तारे सन. दोसरा इयोर अदमियों में लालच वगैरह कुकुर के गुण लउकऽता. अगर ई परिवर्तन व्यापक भइल त घरन के दरवाजा पर लिखा सकेला ‘आदमी से सावधान..’\nBAHUT SUNDER VYANG……\nबहुत सुन्नर आलेख.\nKAHAL JALA KI KUKURO KE DIN FIRELA,\nT EHE BAT BA …..KUKURAN KE DIN FIR GAEEL BAA.


भोजपुरी में देश दुनिया के खबर (बियफे, 28 मई 2015) – टटका खबर\nभोजपुरी में देश दुनिया के खबर (बियफे, 28 मई 2015)\nसमाचार एजेन्सी पीटीआई के इन्टरव्यू देत प्रधानमंत्री नरेंद्र मोदी साफ कहलन कि प्रधानमंत्री कार्यालय में सत्‍ता के बटोरल नइखे गइल आ पूरा तरह से संविधान के हिसाब से काम होखत बा. जबकि पिछला सरकार में सत्ता के गैरसंवैधानिक केन्द्र रहुवे आ ओकरे इशारा पर पीएमओ काम करत रहुवे. कहलन कि आज के मंत्रियन का लगे पहिले के सरकारन से अधिका अधिकार बा. पहिले कई तरह के फैसला के मंजूरी पीएमओ से लेबे के पड़त रहुवे जवन आजु नइखे होखत. कहलन कि हार के साल भर बादो कांंग्रेस एह बात के पचा नइखे पवले एही से तरह तरह के बात उठावल जात बा.\nओने पिछला सरकार में पीएम रहल मनमोहन सिंह अपना पर लागत घोटाला के आरोपन के नकारत कहलन कि ऊ कबो अपना भा अपना परिवार के फायदा ला अपना पद के दुरुपयोग ना कइलन. उनकर कहना रहे कि मेक इन इंडिया कार्यक्रम उनुके सरकार के योजना रहुवे आ उनुका समय में देश के अर्थव्यस्था तेजी से बढ़त रहुवे. एह बयान का कुछ ही घंटा बाद मोदी सरकार के 366वां दिने मनमोहन सिंह पीएम मोदी से औपचारिक मुलाकात करे7रेसकोर्स चहुँपलन जहाँ मोदी उनकर गर्मजोशी से स्वागत कइलन. दुनू जने करीब पौन घंटा ले बतियावल.\nरक्षा मंत्री मनोहर पर्रिकर के कहना बा कि नक्‍सलवाद से निपटे ला सेना के इस्तेमाल ना होखी. नक्सलवाद देश के आंतरिक समस्या ह आ एकरा के सलटावे ला ऊ प्रशिक्षण आ जरूरी सलाहे भर दीहि. कहलन कि एक रैंक एक पेंशन के मामिला में ठोस कार्ययोजना बना लीहल गइल बा आ जल्दिए एकरा के लागू करा दीहल जाई.\nदिल्‍ली विधानसभा में आआपा के बेहिसाब बहुमत ओकरा से उहो करा लेत बा जवना के ना त अधिकार ओकरा लगे बा ना जवना के कवनो नैतिक कारण बा. काल्हु दिल्ली विधानसभा में केन्द्र के ओह अधिसूचना का खिलाफ प्रस्ताव पारित कइल गइल जवना में बहाली आ तबादला के अधिकार उपराज्‍यपाल का लगे होखे के बात कहल गइल बा. ओेने केन्द्र सरकार दिल्ली हाई कोर्ट के ओह टिप्पणी का खिलाफ सुप्रीम कोर्ट में याचिका दायर कइले बिया जवना में कहल रहे कि दिल्‍ली सरकार के भ्रष्‍टाचार रोधी शाखा केंद्रीय अधिकारियन का खिलाफ कार्रवाई कर सकेले आ एहसे रोकेवाला गृह मंत्रालय के अधिसूचना के संवैधानिकता सवाल के घेरा में बा.\nआरक्षण खातिर आन्दोलन करत गुर्जर समाज आ राजस्थान सरकार का बीच भइल बातचीत चउथको बेरा बेनतीजा रह गइल. एह आंदोलन का चलते करीब 200 रेलगाड़ियन के रद्द करे के पड़ल बा आ लाखों लोग के यात्रा बाधित भइल बा.\nपूरा देश में चलत लू के प्रकोप अबहियों जारी बा. काल्हुओ करीब दू सौ लोग के जान एह भयंकर गरमी का चलते हो गइल आ अब ले देश भर में करीब चौदह सौ लोग के जान जा चुकल बा. मौसम विभाग के कहना बा कि गरमी कुछ दिन अउरी जारी रहे वाली बा.\nबंबई शेयर बाजार के सेंसेक्स काल्हु बुध का दिने 33 अंक के मामूली बढ़त लेके आ निफ्टी पांच अंक के मामूली गिरावट का साथे बंद भइल.\nकेन्द्र सरकार सगरी राज्य सरकारन से कहले बिया कि मनरेगा में काम करेवाला हर श्रमिक के पंजीकरण हाल में शुरू भइल तीनों सामाजिक सुरक्षा योजनन मे करा दीहल जाव. आ सगरी कामगारन के खाता बैंकन में खोलवावल सुनिश्चित करावल जाए.\nआजु गंगा दशहरा के पर्व पूरा देश में श्रद्धा का साथे मनावल जात बा. लोग पवित्र नदियन में स्नान कर के पूजा पाठ आ दान पुण्य करत बाड़ें. एही मौका पर बचवन के मुंडन संस्कारो करावल जा रहल बा.\nआजमगढ़ जिला के फूलपुर इलाका के ढीरहीह गांव में इनार में गिरल बकरी निकाले का फेर में तीन जने के मौत इनार में पसरल जहरीला गैस का चलते हो गइल. एक एक कर के उतरत गइल लोग आ जहरीला गैस से बेहोश होके गिरत गइल लोग. बाद में तीनो जने के लाश निकालल गइल.\nजौनपुर जिला के मुंगराबाद शाहपुर इलाका के सुजानगंज बाईपास का लगे काल्हु साँझ एगो सड़क हादसा में मोटर साइकिल से जात दादा पोता के मौत बस से कचरइला का चलते हो गइल. बस ड्राइवर के पुलिस गिरफ्तार क लिहले बिया.\nविधान परिषद के 24 सीट ला होखे वाला चुनाव खातिर अबहीं ले जदयू, राजद, राकांपा, आ कांग्रेस का बीच सीट के बँटवारा के काम नइखे हो पावल. बाकिर जदयू के कहना बा कि दू दिन का भितरे एह मामिला के सलटा लीहल जाई. चारो दल मिल के एह चुनाव के लड़ीहें. ओने लालू यादव कहले बाड़न कि अगर चारा घोटाला के मामिला से ऊ बरी हो जात बाड़ें त बिहार के मुख्यमंत्री पद पर उनुकरो दावा हो सकेला.\nगंगा नदी पर बनत पटना-सोनपुर रेल-सह-सड़क पुल के काम एह साल ले पूरा हो जाए के उमेद जतवलन पूर्व मध्य रेलवे के महाप्रबंधक ए.के. मित्तल. कहलन कि मुंगेर में बनत पुलो के काम एही साल पूरा हो जाई.\nपरिवार के सात बेकत के हत्या करे का आरोप में मौत के सजा पा चुकल शबनम आ सलीम के फाँसी के सजा पर सुप्रीम कोर्ट रोक लगा दिहले बावे. ओकर कहना बा कि मौत के वारंट आपाधापी में जारी क दिहल गइल जबकि फैसला का खिलाफ अपील करे के समय अबहीं एह लोग का लगे बांचल रहुवे.\nसत्ता से बेदखल हो गइला का बाद आपन सनक देखावत प्रियंका वाड्रा काल्हु स्मृति इरानी से सवाल कइली कि अमेठी में अबहीं ले ट्रिपल आईटी काहे ना खुलल. जबकि एह सवाल के जवाब कांग्रेस आ खास क के सोनिया गाँधी के परिवार के देबे के चाहीं कि अपना सरकार का रहते ई लोग अमेठी खातिर कुछ काहे ना कइलसि. स्मृति ईरानी कहली कि बड़ा अचरज होत बा कि जीतेवाला सांसद के बहिन हारे वाला उमेदवार से सवाल करत बाड़ी. शायद उनुको लागत बा कि अमेठी खातिर स्मृति ईरानिए कुछ कर सकेली, ओह लोग का बस में कुछ नइखे.\nसीबीएसई के 10वीं क्लास के रिजल्ट आजु घोषित क दीहल जाईल. सीबीएसई के वेबसाइट पर जानकारी दीहल गइल बा कि रिजल्ट 28 मई के जारी कइल जाई. 12 बजे ले रिजल्ट आ जाए के पूरा उमेद बा.


प्रयोगकर्ता वार्ता:Kumar Niraj nikhil - विकिपीडिया\nWelcome! Kumar Niraj nikhil\nस्वागतम्! नमस्कार Kumar Niraj nikhil जी, भोजपुरी विकिपीडिया पर राउर बहुत स्वागत बा!\nKumar Niraj nikhil जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 23,306 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n--सरोज(Saroj) (कुरा गर्ने) १९:२५, ५ नवम्बर २०१४ (UTC)\n"https://bh.wikipedia.org/w/index.php?title=प्रयोगकर्ता_वार्ता:Kumar_Niraj_nikhil&oldid=626039" से लिहल गइल\nएह पन्ना पर आखिरी बेर संपादन 24 सितंबर 2018 के 05:19 बजे भइल रहल।


सीसीएल में फेरू उतरी ‘भोजपुरी दबंग’ कुछ नया खिलाड़ियन का साथे – Anjoria\nसीसीएल में फेरू उतरी ‘भोजपुरी दबंग’ कुछ नया खिलाड़ियन का साथे\nOctober 19, 2013 Editor फिल्म, मनोरंजन 0\nभोजपुरी सिनेमा के महानायक मनोज तिवारी के कप्तानी आ भोजपुरी सुपर स्टार दिनेशलाल यादव के उपकप्तानी वाली टीम ‘भोजपुरिया दबंग’ एहू साल सेलीब्रेटी क्रिकेट लीग (सीसीएल) खेले उतरी. एह टीम में अबकियो भोजपुरी सिनेमा के तमाम सितारा क्रिकेट के पिच पर चौका छक्का लगावत लउकीहें.\nएह टीम में अबकी ओहू लोग के खेले के मौका मिली जे कवनो कारण से पिछला बेर टीम में ना रहले. ‘भोजपुरिया दबंग’ टीम के प्रवक्ता शशिकांत सिंह आ रंजन सिन्हा बतावत बाड़े कि जवन खिलाड़ी एह टीम में शामिल होखल चाहत बाड़े से टीम प्रबंधक विकास से मोबाइल नम्बर 9930897875 पर संपर्क कर सकेले. टीम में शामिल होखे ला दू गो शर्त राखल गइल बा. पहिला त ई कि कम से कम एगो फिलिम के मुख्य भा समानांतर नायक रहल होखसु जवन फिलिम नवम्बर 2013 से पहिले रिलीज हो चुकल होखे. दुसरका कि टीम में शामिल होखे से पहिले चयन प्रक्रिया से गुजरे पड़ी. एकरा खातिर मुंबई के गोरेगांव पश्चिम स्थित महेश नगर के वीनस स्पोर्ट्स अकादमी के मैदान में 12, 13 आ 20 अक्टूबर के आपन कौशल देखावे होखी.\n‘गंगा के लाल काशी विश्वनाथ’ के मुहूर्त गाना रिकार्डिंग करा के


Diwali 2020 Special -श्रम के लाठी से दलिद्दर के भगावल जाये , Bhojpuri Special the message of Diwali is clear success come from hard work only – News18 Hindi\nश्रम साधना से मिलल सफलता के दीया से ही दीवाली जगमग हो सकेला.\nदिवाली के बाद भोरही मेहरारू सभ सूप पीट-पीट के दरिदर भगावेली स. ई एह से कि लक्ष्मी आ दरिद्रा ई दूनो बहिन एक साथे कबो ना रहस त दरिद्रा के भगा के लक्ष्मी के स्थायी निवास के कामना कइल जाला.\nLast Updated : November 13, 2020, 15:03 IST\nहमनी के हर साल जइसे एहूं साल दियरी-बाती के पर्व मनावे जा रहल बानी स त एह पर्व के निहितार्थ के धेयान में राखल आजु के समय खातिर सबसे बड़ जरुरत बा. 14 बरिस के वनवास के दौरान अपना पराक्रम से असुरी शक्ति के नाश कइला के बाद अपना कर्तव्य के मान राखत भगवान श्रीराम जब अयोध्या लौटनी त उहां के स्वागत में दिवाली मनावल गइल. फेर अयोध्या में रामराज्य स्थापित भइल. एह पूरा आख्यान में कर्तव्य प्रधान बा, अधिकार ना. सभ अधिकार कर्तव्यन के पालन से स्वत: मिल जाला. कर्तव्य समाज द्वारा निर्धारित होखेला. हमनी के अइसने समाज बनावे के दिशा में अग्रसर होखे के पड़ी.\nभोजपुरी में ये भी पढ़ें : दीवाली पर माटी से बनेला आ सजेला सपना के घरौंदा - मटकोठा\nसाधना से सफलता के संदेश ह दिवाली\nदियरी-बाती के त्योहार माने दिवाली खाली दियरी जलावे, मिठाई बांटे आ पटाखा फोड़े के त्योहार ना हवे बलुक जिनगी में त्याग, श्रम, साधना आ कर्तव्य के बोध करावे वाला परब-त्योहार हवे. धन के देवी लक्ष्मी के पूजन के साथे नया बही-खाता शुरू करे के पर्व हवे, जवन ई संदेश देला कि पिछला बरिस नफा भा नुकसान कुछुओ भइल होखे ओकरा से आगे बढ़ के नया शुरुआत कइल जाव त ओहिजे भगवान राम के लौटे के प्रसंग ई संदेश देला कि उपलब्धि खाली श्रम से मिल सकेला आ एकर कवनो दोसर विकल्प नइखे.\nई एगो अइसन साल रहल बा, जवना में हर कुछ पर कोरोना वायरस के संक्रामक प्रभाव के छाया रहल बा. दिवालियो पर एकर छाया बा. बाजार पहिले जइसन गुलजार नइखे. एकर कारण बा कि लोग सोशल डिस्टेंसिंग के अबहियों पालन क रहल बाड़े त दोसरा ओर कोरोना के वजह से जवन देश-दुनिया के आर्थिक गतिविधि ठप पड़ल रहे ओकरो असर बाजार पर हावी बा. कोरोना काल में भोजपुरिया प्रदेश के जवन ‘परदेसी बालम’ गांव-जवार छोड़ के ‘बाहरा’ कमाये गइल रहले ऊ फेर गांवे लौटले त अबही ले ऊ बगैर कामकाज के गांवहीं बइठल बाड़े. उनकर श्रमशक्ति के समुचित उपयोग नइखे हो पावत आ एकरा वजह से उनका श्रमशक्ति से उपार्जित होखे वाला धन उनका लगे नइखे, जवना से दिवाली के बाजार में रौनक पहिले वाला नइखे.\nदरिद्रता आ बेरोजगारी\nएही दौर में बिहार में विधानसभा के चुनावो भइल आ दिवाली के पहिले होली के पर्व मनावे के एगो अवसरो आइल. हर चुनाव में नेता लोग बड़का–बड़का दावा वादा करे ला बाकिर एकरा में से अधिकतर वादा-दावा पूरा ना भइला के वजह से बेरोजगारी आ दरिद्रता के स्थायी वास भइल बा. बिहार में उद्योग –धंधा स्थापित करे के ले के कबो कवनो राजनीतिक दल गंभीरता ना देखवलस बाकिर एह चुनाव में रोजगार आ नोकरी के मुद्दा उठल त ई उमेद लउकता कि शायद अब एह दिशा में सार्थक प्रयास होई आ ‘परदेसी बालम’ लोग के एहीजे उनका श्रम आ प्रतिभा के मूल्य मिली आ दियरी के प्रकाश जइसन उनको जिनगी में रोशनी आई. हमनी इहाँ एगो परंपरा रहल बा कि दिवाली के बाद भोरही मेहरारू सभ सूप पीट-पीट के दरिदर भगावेली स. ई एह से कि लक्ष्मी आ दरिद्रा ई दूनो बहिन एक साथे कबो ना रहस त दरिद्रा के भगा के लक्ष्मी के स्थायी निवास के कामना कइल जाला. एही तरे जब बिहार में श्रम आ प्रतिभा के उपयोग के संसाधन विकसित होई तब एहिजा से विपन्नता आ दरिद्रता से निजात मिली. बिहार से दरिद्रता खेदे के अब महती जिम्मेदारी सत्ता में लौटल सत्ताधीश के बा. ई जिम्मेदारी ओह लोगन के कर्तव्यो हवे जवन दियरी–बाती के ई त्योहार संदेश देला. हमार एगो गजल बा जवना में दिवाळी के लेके कई गो अशआर बा-\nमेहनत से खुशहाली आई\nएह में श्रम के लाठी से दलिद्दर के भगावे के बात कहल गइल बा. हम सूप से दलिद्दर भगावे के सदियन से चलत आ रहल परंपरा के उपहास नइखीं करत बल्कि ओह दलिद्दर के भगावे में श्रम के जवन महत्ता बा ओकरा के पकड़े के कोशिश करsतानी. हम बहुत सोचनी गरीबी आ दरिद्रता पर. हमरा लागल कि ई खाली श्रम के लाठी से ना भागी. श्रम से भागे के रहित त बहुत अइसन श्रमिक बाड़न जेकर दिन-रात खटला के बादो पेट नइखे भरत. त फेर एगो गजल लिखनी-\nगिरमिटिया लोग उदाहरण बा\nतब जाके ई रहस्य खुलल कि श्रम के लाठी से ना ज्ञान भरल श्रम के लाठी से गरीबी भागी. अनुभव आ ज्ञान के आधार पर श्रमशक्ति के उपयोग से दुनिया में अनके करिश्मा भइल बा. आज से 186 साल पहिले2नवंबर के अपना घर के रौशन करे के उमेद लीहले पहिला गिरमिटिया मजदूरन के खेप मॉरिशस के धरती प पहुंचल रहे. ई ऊ धरती रहे जवन चारो ओर से समुन्दर से घिरल, जंगल आ पत्थर से भरल एगो टापू रहूवे, बाकिर जिनगी में रोशनी के कामना लिहले ई मजदूर अपना श्रमशक्ति के बूता प ओह पत्थर के टापू के दुनिया के स्वर्ग बना दिहले. त का ऊ श्रमशक्ति भोजपुरिया प्रदेश, बिहार भा अपना देश के स्वर्ग में तब्दील करे के कुबत नइखे राखत? बिल्कुल राखता, बाकिर एकरा खातिर जवन इच्छा शक्ति आ मर्यादा के कर्तव्यबोध होखे के चाही ओकरा के जगावे के जरुरत बा. एह कर्तव्यबोध के एहसास करावे खातिर हमनी के भगवान श्रीराम के शरण में जाये के होई आ उनके से ई फेर सीखे के पड़ी.\nभगवान राम भी इहे संदेश देले रहने\nदरअसल, राम खाली एगो राजा आ व्यक्ति ना रहले बलुक एगो व्यवस्था रहले. जिनगी के हर आयाम, चाहे उ राजनीति होखे, चाहे समाज, चाहे आर्थिक परिप्रेक्ष्य होखे, चाहे न्यायिक परिप्रेक्ष्य, चाहे लोक होखे, चाहे लोक खातिर तंत्र, सबका खातिर राम एगो मर्यादा स्थापित कइले. हमनी के इहां राम के केतना महत्व रहल बा, ई एह बात से भी समझल जा सकत बा कि राम से संबंधित हमनी के तीन गो बड़ उत्सव बा. दिवाली 14 बरिस के वनवास के बाद राम के अयोध्या लौटला के उत्सव ह. ऊ रामराज्य के आरंभ के भी उत्सव ह. रामनवमी राम के जन्म के उत्सव ह अउर ओकरा के पूजा परिवार में मनावल जाला. बाकिर दशहरा सार्वजनिक उत्सव ह. दशहरा आसुरी बाधा सब के समाप्ति के उत्सव ह. राम जी लंका विजय के बाद ओकरा के विभीषण के वापस लौटा देले रहनी. एह से ऊ असुर सत्ता के समाप्ति ना ह. ओकरा के फेर से धर्म के शासन में ले आवल ह. दशहरा राम के पराक्रम के उत्सव ह. एकर साफ अर्थ बा कि अपना पुरुषार्थ के बल प बड़का से बड़का चुनौती के ना खाली सामना कइल जा सकता बलुक ओकरा से पार पा के एगो अलग लोक स्थापित कइल जा सकता.\nहमनी के समाज के एह लोक-स्मृति से हमनी के रामराज्य के तीन गो महत्वपूर्ण विशेषता के पहचान सकत बानी स. रामराज्य धर्म के शासन ह, ओकर आदर्श नैतिक ह, ओकरा में राजा अउर प्रजा दूनो ही धर्म द्वारा शासित होखेले. ओहिजा प्रजा प राजा के भा राज्य के शासन नइखे. रामराज्य के स्थापना खातिर खुद ईश्वरे अवतार लेके पृथ्वी प प्रकट भइल रहन. त का अब जबकि ठीक दिवाली के पहिले बिहार के सत्ता में आइल लोग राम के आदर्श राज से कवनो सीख लीहे?\nदीया के आगे संकल्प होखे - अपराजेय बनेके\nरामराज्य के दूसर विशेषता ई बा कि ऊ अपराजेय बा. उ अनुलंघनीय बा. ऊ पराक्रम में एतना ऊंचा बा कि केहू ओकरा से युद्ध करे के साहस ना क सके. ऊ नीति में एतना ऊंचा बा कि केहू ओकरा से युद्ध करे के इच्छा ना क सके. अइसहूं बिहारी भा भोजपुरिया प्रतिभा के कवनो सानी नइखे, एहिजा के लोग जहवां गइल ओहिजे आपन परचम लहरावल बाकिर ऊ अपने घर में पराजित बाड़े, उनकर पराक्रम हेरा गइल बा. रामराज्य स्थापित करे खातिर अब फेर से भगवान राम ना अइहे बलुक हमनिये के राम बनके अपना के अपराजेय बनावे के पड़ी, अपना पराक्रम के धार दे के ओकरा के गौरी शंकर तक पहुंचावे के पड़ी. रामराज्य के तीसरा विशेषता ई बा कि ओकर राजा राम मर्यादा पूर्वक रहत रहन. श्रीराम मर्यादा पुरुषोत्तम रहनी. उहां के अनुकरण प भारत के सभ राजा लोगन के मर्यादा में रहे के प्रेरणा मिलत रहेला. आज हमनियो के मर्यादा के ओह शिखर प पहुंचे के संकल्प लेवे के पड़ी तबे हमनी खातिर ई दियरी-बाती के पर्व सार्थक हो सकी.\n(लेखक कवि और भोजपुरी के गज़लकार है.)\narticle in Bhojpuri Diwali 2020 Ramrajya


अयीसन आदत वाला लईका के कवनो लईकी ना पसंद करेले!\nकवनो लईकी के अपना जीवन साथी मे कवना गुण के चाहत होखेला? जीवन साथी के खोजत कवनो लईकी कईसन लईकन से दूर रहल चाहेली? लईकन के कवन अवगुण कवनो लईकी के दूर करेला? अइसने कुछ सवाल के जवाब एह लेख मे शामिल बाटे।\nबहुत लईकिन संगे अयीसन होखेला उ अचानक कवनों लईका के बारे में तय क लेवेली कि "बस, बहुत हो गईल! एकरा से इ हमार अंतिम मुलाकात बा अवुरी अब एकरा से हम ना कबहूँ मिलब"। लेकिन अयीसन काहें होखेला? एकर जवाब ए लेख में शामिल कुछ महिला के विचार में मिल सकता।\nसीमा सिंह, मीडियाकर्मी\nहम कवनो चीज़ के बहुत सोच समझ के पसंद करेवाला लोग मे से बानी। हम एगो लईका के बहुत कारण से नापसंद क सकेनी। हमरा ओ लईकन से दूर रहे के मन करेला जवन बहुत धार्मिक होखे, बहुत परंपरावादी होखे भा अयीसन होखे के ढोंग करेले। एकरा अलावे हम मनकड़ेर (कड़ा मिजाज वाला) लोग से कवनों कीमत प बात ना कईल चाहेनी।\nमनकड़ेर लईका पहिले त सिर्फ अपने बारे में सोचेले बाद मे जदी मौका मिली त उ लोग दोसरा केहु के बारे मे सोचेले। मनकड़ेर के बाद धोखबाज, घमंडी, नासमझ, बेचैन, अवुरी दोसरा के नीच लगावे वाला लोग से दूर रहल पसंद करेनी। हमार विचार बा की जदी आप अपना के ढ़ेर महान बुझतानी त हमरा आपके कवनों जरूरत नईखे।\nअस्मिता पांडे, छात्रा\nपूर्ण त केहु ना होखेला तबहूँ बहुत अयीसन आदत बा जवना के चलते बहुत लईका हमरा मने ना भावस। सभसे पहिला बात, लईकन के शरीर के दुर्गंध। लईका चाहे कतनों सुघर होखे, लेकिन उनुका शरीर के गंध हम नईखी बर्दाश्त क सकत।\nदूसरा बात, लईका के बात करे के तरीका। लइका जदी चापलूस होखे, जबर्दस्ती टूटल-फूटल अँग्रेजी बोले, तबहुओं टाटा बाय-बाय। लेकिन बात करत घड़ी जदी उ हमरा शरीर के निहारी त टाटा-बाय-बाय के संगे एक थप्पड़ खिच के।\nउ लोग, जवन कि जबरदस्ती "ही-मैन" बनेले, उ लोग हमरा पसंद ना आवेले। लईकन के एगो बात खूब निमन से समझ लेवे के चाही की "ही-मैन" से ढेर जरूरत सभ्य-शालिन देखाई देवे के बाटे।\nअर्चना मिश्रा, सॉफ्टवेर इंजीनियर\nजवन लईका शुरुआत में भविष्य के योजना बतावे लागे, इ बतावे कि ओकरा का करे के बा, ओकरा आपन जीनिगी कइसे जीए के बा, ओकर भविषय के योजना का बा त हम ओकरा से दोबारा नईखी मिल सकत। एकरा अलावा सटेवाला, रोहटियां, उबाऊ, कंगाल निहन लोग बिलकुल ना पसंद हवे, अइसन लोग के एक झटका मे जीनिगी से बाहर क देब।\nरीता सिंह, शिक्षिका\nहमरा एक बेर एगो लईका से मिले के रहे लेकिन उ समय प ना पहुचल। पुछला प कहलस की बकरा कटिंग दाढ़ी के चलाये ओकरा आ ओकरा पिताजी के बीच बहस हो गइल रहे। पिताजी के इच्छा रहे की बेटा बकरा कटिंग दाढ़ी साफ क लेवे। उ लईका अपना कमरा मे लुका गइल, जब ओकर पापा घरे से गइलन त उ बहरी निकलल।\nहमरा समझ से अइसन लोग धोखेबाज होखेले, जवन लोग अयीसन लईकन के बात ना मनीहे, ओकरा के इ लोग ब्लैकमेल करेले। इ कमजोरी के निशानी ह अगर आप मे हिम्मत बाटे त अपना बात के सही साबित करी, जे ब्लैकमेल करेला उ कमजोर होखेला अवुरी हमरा अइसन लोग से चिढ़ होखेला आ हम अयीसन लोग से ना मिलल चाहेनी। जवन लईका अइसन कईलस ओकरा संगे उ हमार आखिरी मुलाकात रहे।\nFirst Update: 30 April, 2017 08:50 PM


India beat Australi in 4th test match at Gabba Border Gavaskar trophy Bhojpuri Special: गाबा में टीम इंडिया के जलवा, 32 साल बाद हारल ऑस्ट्रेलिया\n'असंतुष्ट' गुलाम नबी आजाद बोले- कांग्रेस के जीत हमारी प्राथमिकता\nई ऐतिहासिक जीत में अइसे तs पूरा टीम के जोगदान बा लेकिन6खेलाड़ी अपना खेल से चकाचौंध कर देले.\nअबकी बार दीया अइसन जगमग भइल कि 32 साल के अन्हरिया दूर हो गइल। ई ऐतिहासिक जीत में अइसे तs पूरा टीम के जोगदान बा लेकिन6खेलाड़ी अपना खेल से चकाचौंध कर देले।\nLast Updated: January 19, 2021, 4:05 PM IST\nअशोक कुमार शर्मा\nब्रिस्बेन टेस्ट में भारत के जीत, क्रिकेट इतिहास के सबसे यादगार जीत बन गइल. गाबा में आस्ट्रेलिया 32 साल से ना हारल रहे. लेकिन भारत के नौजवान खेलाड़ी असंभव के भी संभव बना देले. ई ऐतिहासिक जीत के नायक रहले रिषभ पंत. जवना घरी कमिंस –हेजलवुड- स्टार्क के तूफान में भारत के दीया थरथरात रहे ओह घरी रिषभ पंत पहाड़ बन के खाड़ा हो गइले. एकरा बाद तs दीया अइसन जगमग भइल कि 32 साल के अन्हरिया दूर हो गइल. ई ऐतिहासिक जीत में अइसे तs पूरा टीम के जोगदान बा लेकिन6खेलाड़ी अपना खेल से चकाचौंध कर देले.\nरिषभ पंत और वाशिंटन सुंदर\nजब भारत के स्कोर 265 रन रहे अउर मयंक अग्रवाल पांचवा विकेट के रूप में आउट हो गइले तs भारत के चिंता बढ़ गइल. मयंक के बाद केहू खांटी बल्लेबाजी ना रहे. वाशिंगटन सुंदर के बैटिंग खातिर आवे के रहे. अब भारत के खेमा में सोच-विचार चले लागल कि ड्रा खातिर खेले के चाहीं कि जीते खातिर ? जीते के कोशिश में हारे के जोखिम भी बा. लेकिन इहे निर्णायक समय में भारत साहसिक फैसला लेलस. रिषभ पंत पs टीम के भरोसा रहे. हार्ड हिटर पंत टीम के जीता सकत रहन. जीते खातिर 63 रन बनावे के रहे. दस बारह ओभर ही बांचल रहे. आसान काम ना रहे. रिषभ अउर सुंदर के मिल के ई असंभव काम कर के रहे. तमाम सोच-बिचार के बाद भारत जीते खातिर खेले के फैसला कइलस.\nपंत अउर सुंदर के हमला\nवाशिंगटन सुंदर के ई पहिला टेस्ट मैच रहे. ऊ पहिले मैच में किला कबार देले. पांच बिकेट पs 265 से आगा खेल शुरू भइल. कमिंस, हेजलवुड, स्टार्क अउर नाथन लायन शानदार बौलिंग करत रहन. एकरहा बादो सुंदर टीम के जरूरत के मोताबिक वनडे अइसन खेल देखवले. एक छक्का अउर दो चउका लगा के 29 गेंदा पs 22 रन बना देले. सुंदर, रिषभ के साथे मिल के 53 रन के साझेदारी कइले. ईहे ऊ निर्णायक समय रहे जब भारत जीत, ड्रा अउर हार के तिराहा पs खाड़ा रहा. पंत अउर सुंदर भारत के स्कोर 318 पs पहुंचा देले. अब जीत खातिर 10 रन के जरूरत रहे कि सुंदर आउट हो गइले. एकरा बाद पंत मोर्चा संभारले. शर्दुल हड़बड़ी में2रन पs आउट हो गइले. सतवां बिकेट गिर गइल. अब जीत खातिर3रन के जरूर के जरूरत रहे. पंत चउका मार के भारत के असंभव जीत दिला देहले. पंत 138 गेंदा पs 89 रन बनवले अउर मैन ऑफ द मैच चुनइले. ई पंत के जिनगी के सबसे यादगार पारी रहल.\nशुभमन गिल अउर पुजारा\n21 साल के शुभमन गिल लाजबाब खेल देखवले. जब अनुभवी रोहित शर्मा7रन पs आउट हो गइले तs शुभमन गिल निडर और अउर शांत हो के खेलले. चउथा पारी में जब भारत के जीते खातिर 328 रन बनावे के रहे तब ओपनिंग बैट्समैन के बढ़िया खेलल जरुरू रहे. शुभमन अउर अनुभवी पुजारा के साझेदारी ऊ नींव रहे जवना पs भारत के जीत के महल खाड़ा भइल. तीसरा टेस्ट खेल रहल शुभमन आस्ट्रेलिया के तेज तिकड़ी कमिंस स्टार्क, हेजलवुड के सामने तनिको ना डेरइले. शुभमन 146 गेंदा पs 91 रन बनवले. उनकर शतक ना पूरा भइल लेकिन ई पारी से भारत के खेल में भरोसा बढ़ गइल.\nशुभमन अउर पुजारा 114 रन के साझेदारी कइले. भारत के खेमा अब जीत खातिर सोचे लागल. पुजारा के पारी के भी बहुत अहमियत बा. जब बिकेट के बचावल जरूरी रहे तब ऊ पिच पs खूंटा गाड़ के खेलले. कप्तान रहाणे उनका कहले रहन कि ऊ शांत हो के अपना मन के हिसाब से खेलस. पुजारा आपन खेल जीवन के सबसे धीमा हाफ सेंचुरी मरले. 211 गेंदा खेल के 56 रन बनवले. भारत के इहे खूबी ओकरा के खास बना देलस. पुजारा डिफेंस कइले तs शुभमन अउर पंत हमला कइले. जब जइसन समय तब तइसन खेल. भारत के जोधा समय के मांग के हिसाब से खेल देखवले. इहे जीत के आधार रहे.\nमोहम्मद सिराज अउर शर्दुल ठाकुर\nआस्ट्रेलिया के दूसरा पारी के 294 रन पs रोकला के वजह से ही भारत के जीते खातिर 328 रन के टारगेट मिलल रहे. एक समय आस्ट्रेलिया के स्कोर 195 रन पs पांच बिकेट रहे. रन मशीन स्मिथ खलते रहन. लेकिन जइसहीं सिराज स्मिथ के आउट कइले मैच पs भारत के पकड़ मजबूत हो गइल. सिराज अउर शार्दुल के लाजबाब बौलिंग के वजह से भारत आस्ट्रेलिया 294 रन पs रोक देलस. अगर आस्ट्रेलिया के लीड अधिका रहित तs भारत ई टेस्ट मैच जीते खातिर ना बलिक ड्रा करे खातिर खेलित. सिराज पांच विकेट लेले अउर शार्दुल चार बिकेट लेले. सिराज अपना जिनगी में पहिला बेर पांच बिकेट लेले. शार्दुल ई अहम मैच के दूनो पारी मिला के7विकेट मिलल. सिराज एह सीरीज में कुल 13 बिकेट ले के भारत के नया तूफानी गेंदबाज बनले. भारत के कवनो तेज गेंदबाज अपना पहिला टेस्ट सीरीज में 13 बिकेट ना ले रहे. एकरा पहिले जवागल श्रीनाथ 10 बिकेट लेके रेकौड बनवले रहन. भारत, आस्टेलिया में 2-1 से सीरीज जीते के ऐतिहासिक कारनामा कइलस. महाशक्तिशाली आस्ट्रेलिया के खिलाफ लड़े, भिड़े अउर जीते के अइसन जज्बा दुनिया के कवनो टीम ना देखवले रहे. (लेखक अशोक कुमार शर्मा वरिष्ठ स्तंभकार हईं.)\nCricket News in Bhojpuri\nBhojpuri Special: बनारस में बा एगो अइसन घाट, जहां शादीशुदा जोड़ा नाहीं रखे कदम


भोजपुरी में पढ़ें: प्राइमरी स्कूल के पढ़ाई प अभी सोचे के बहुत जरूरत बा | Bhojpuri article need to think about the education of primary school nodakm– News18 Hindi\nस्कूल क बात सुने के ह, लेकिन लईका ना माने त ओकरा से कवनो काम जबरी ना करावे के चाही. तबे सब ठीक हो सकेला.\nपहिले भभके वाली ललटेन पोंछ-पोंछ के लोग पढ़त रहल ह, लेकिन पूरा परिवार से बहुत कुछ सीखत रहल ह. अब तक खाली स्कूल के भरोसा बा, जवने के व्यवस्था पर कई गो सवाल उठता.\nआज जेसे पूछब, उहे कही की मशीन क जमाना बा. सब काम मशीन से हो जाय, इहे सब केहू सोचत आउर कहत बाटे. लेकिन अब राउर सोची की जब मशीन आईल रहे त इ कहल गयल रहे कि एकरा से हाथ के अराम मिली. कम मेहनत में अदमी ढेर काम क लेई. लेकिन एकर अनुमान ना रहे कि अदमी क ‘व्यवहार मशीनी’ हो जाई. मेहनत करेवाला मनई रोग-बियाद से दूर रहलन आउर मन से मजबूत रहलन जा. आज मशीन सब बदलत बाड़े. जईसे की पहिले क लईका मेहनत क के, दिमाग पर जोर देके पढ़त रहलन जा. ओकर फयदा इ रहे कि जब जीवन में कुछ नीक-जबुन होखे त लोग ओकर सामना करे, डरे नाही.\nभागे नाही. घबराय त तनिको नाही. लेकिन आज जब सब काम मशीन से जल्दी-जल्दी होत बा, जईसे कि एक मिनट में नहाइल, दुई मिनट में बना के खाईल. त लोग अइसाही दू मिनट में अपनी समस्या क समाधानों खोजत हवें जा. जब उ ना मिलत बा त लोग ओकर कवनो दूसर तरीका खोजले की बदले आपन गरदन दबा देत बड़न जा. अब आपे सोची की अईसन मशीन आउर पढ़ाई-लिखाई क कवन फयदा बा. भारत की लईकन की दिल पर शोध कईले से पता चलल ह इनकर दिल दुनिया भर की लईकन से कमजोर ह. एसे कमजोर बा की लोग बढ़िया खाना खईले की नाव से खाली चटर-पटर खात हवन जा. एकरा से शारीर में शक्ति कम बनत ह त खून क दवरा धीरे होत ह और दिल कमजोर हो जात ह. एकर नतीजा इ ह कि जरुरत परले पर लोग जुझले की बदले खुद क गरदन दबा लेत बाड़ें.\nआज त बहुत सुविधा बा. रोशनी से लेके खईले-पढ़ले तक ले बढ़िया इन्तिजाम बा. तनी पीछे जाईब त देखब की लोग लालटेन जरा के पढ़त रहें. बहुत कम रोशनी में काम चलावे के परे. केहू की घरे ललटेन ना रहे त उ ढिबरी में पढ़े. ढिबरी में दिकत रहे की तनिको हवा बहे त बुता जाय. भभके वाली ललटेन में पढ़ल एतना कठिन रहे कि जईसे एक-दुई पेज पढ़ल जाव, उ भभके लागे. तनीके देरी में शीशा कजरवटा मतीन हो जाय. लेकिन तबो घरे क अदमी इ ना कहें की ललटेन ख़राब बा त मत पढ़ा. एगो मोटहर कपड़ा दे के कहें कि शीशा पोछा आउर पढ़ा. पढ़े वालन क हिमत अईसन रहे कि केहू मना ना करे. दुई तीन घंटा पोछ्त-पढ़त निकाल दें. लेकिन काम बंद ना होखे. इ बात छोट ह लेकिन संघर्ष आउर संतोष करे इहवें से सिख गईलीं जा. बाद में इ बहुत काम आईल.\nसांझी-सबेरे खेती बारी क काम आउर दिन में पढ़ाई. राती क स्कूले क काम. पेड़ की नीचे बईठ के पढ़े के परे. कमरा ना रहे. बुन्नी-पानी आवे त कुल लईका कमरा में भर जाय आउर पढ़ाई बंद. जईसे पानी बंद होखे, बोरिया लेके फिर से ओही पेड़ के नीचे सभ पहुँच जाय. पढ़ाई शुरू. इ हाल रहे परइमरी क. जब छ क पढ़ाई खातिन बड़हर स्कूल में गइलीं जा त लकड़ी क बेंच मिलल. मन में अईसन लागे लागल जईसे की स्तर ऊपर हो गईल बा. ओकरा बाद कालेज में एसे ढेर सुविधा मिलल. समय बदलल त गाँव में बिजुली, फोन आउर टीवी आईल. अब आप देखत बानी की हर आदमी हाथे में एगो छोटहन टीबी ले के घुमत बा. लेकिन येह टीबी आउर पढ़ाई क कवन फयदा बा, जब जीवने बिगरल जात बा?\nराउर अब देखब त स्कूल इ दावा करत बाड़न स कि हमहन क गियान लईकन के घोर के पिया देवे के. लेकिन आपे सोची की पढ़ाई घोर के पियावे वाली चीज बा का ? अब क पढ़ाई चामक-चुमक ढेर ह, ज्ञान क बात ओमे बहुत कम बा. जईसे की छोटहन लईकन के पढ़ावे वाला स्कूल लोगन के बड़हर सपना देखावत बाड़न स. सीखवले की नाव पर धंधा चलत बा. पांच-छह साल की लईका-लईकिन से हाथी-घोड़ा बनवावेलन स. एह उमर में बचवन के त बनावे आवत नाहीं. उनकर माई-बाबू बना के देलन जा आउर लईका की नाव पर थपरी बजेले. अईसन सिखले से का होई. बचवन के एतरे सीखवले क मतलब ह खुद के मुरुख बनावल. सोझ बात ह कि ‘लईका बनावे, तब न सीखल भईल’.\nआज काल्ह क पढ़ाई अईसने ह. लईकन की सोच-समझ की अनुसार कुछऊ नईखे होत. बजार में बेचे वाला मनई मतीन शिक्षा बिकात बा. अब हालत इ बा की एक्को लईका-लईकी अपनी समझ से काम ना करत बाड़ें. सब भीड़ में भागल जात बा. दस-पांच बरिस मेहनत कईले की बाद जब कुछऊ ना मिलत ह त लईका अपनिये जान क दुशमन बन जात बड़न स.\nशिक्षा क काम मनई के समझदार बनावल ह. पढ़ल-लिखल मनई आपन समझ से काम करेला. सही गलत जाने ला. केहू गलत करे ला त ओकरा के समझावेला. लेकिन अबकर शिक्षा बदल गईल बा. ओकरा में अईसन कुछऊ देखात नईखे. स्कूल वाला लईकन के बड़हर सपना देखा देत बाड़न स आउर लईका लोग ओही सपना क गठरी बान्ह के घूमत बाड़े. जब थक जात हवन त गलत सही कवनो काम क के अपना के साबित करे क कोशिश करत हवें. यह कुल में एतना दबाव हो जात बा की सपना क गठरी कहीं गिर-पर जात बा. लईका क चमक ओराय जात बा. ओहर माई-बाबू सपना देखत रहलन की लईका कुछ बन जाई त सहारा होई. लेकिन सब उलट जात बा. लईका खुदे सहारा खोजे लागत बा.\nदेखि इ ठीक ह की मनई के समय की संगे चलल जरुरी ह. इहो ठीक ह की ना चली त समाज से बहरियावल जा सकेला. लेकिन एकर मतलब इ ना ह की जवन काम कईले में तनिको रूचि ना ह, उहो कयल जाव. आप सब एतना त जनबे करीला की पसंद क काम कईले में ढेर मन लगेला आउर सफलतो खूब मिलेले. अब अईसन काम करब जवन पसंद ना होखे, त ओकरा में केतनो गुड़ डालब, गोबर होत देर ना लागी. सपना देखल आउर आगे बढ़ल बहुत जरुरी ह. लेकिन लईका खाय-पी के स्वस्थ रहे, इहो जरुरी ह. लईका कवनो चीज कईले से पाहिले ओकरा के समझे. अपनी उमर आउर समझ क अनुसार आगे बढ़े. तबे उ कुछ बढ़िया क सकेला. जीवन में सफलता आउर संतुष्टि दूनो बरब्बर होखे के चाही.एगो काम क लेब आउर दूसरका ना भईल त दिक्कत बनल रही. एहिसे भीड़ में भागल ठीक ना ह. लईका-लईकी के ओकरा समझ आउर प्रतिभा की अनुसार आगे बढ़ावल ठीक ह. स्कूल क बात सुने के ह, लेकिन लईका ना माने त ओकरा से कवनो काम जबरी ना करावे के चाही. तबे सब ठीक हो सकेला.\nBhojpuri Articles Bhojpuri News Education System Primary School


हरिहरी काकी – भोजपुरी साहित्य सरिता\nभोरे भोरे फोन घरघड़ाइल त हरिहरी चाची कसमसात पलंग से उठ के ओकरे तरफ झटक के बड़बड़ात चलली- कवना के भोरे भोरे आग लागल बा।आजकाल ई फोनवो आदमी के जान पर बनहुक नियन गोली दागता।आरे आवतानी रे।तनी थिर हो रे बाबा।तोरा नियन हमरा में जान थोड़े भरल बा, जे हमहु घनघना के पहुंच जाइब। उमिर भइल। कहत कहत झटकले फोन उठवली- परनाम अम्मा! हम मनहरन। का भइल एतना भोरे भोरे तान कसले बाड़ऽ। आरे अम्मा! जरूरी बा।अबहीयें बम्बई जाये खातिर टरेन धरे के बा।एही से फोन कइनीहऽ। का भइल हो? घबरात अम्मा पूछली तऽ जबाब मिलल- खुशी के बात बा। बड़ी बढिया लइका बबुनी से बियाह करे खातिर तइयार भइल बा। ओकरे से बात करे खातिर जाये के बा।बाकिर ऊ लोग गाँवे बारात ले जाये खातिर तइयार नइखन।बाकिर एसे बढ़िया रिश्ता खोजलो पर बिरले मिली। का कहतारू ।जाईं कि ना कह दीं।\nअम्मा के मन त दुखी भइल बाकिर उ बुझ गइली कि उनकर पतोहिया तऽ पहिलहीं से चाहत रहे कि गाँव से बियाह ना होखे। पोती भी गाँव अइला पर दु चारे दिन में कमी के गिनती से सभकर कान भर देव। इहे सब सोच के अम्मा कहली जा पहिले बात करऽ।ना मनीहें तऽ आपना लइकी खातिर लइकी के बापे के झुके के पड़ेला। जा भगवान तहार मन जुकुर मकाम रचें।\nहरिहरी चाची के तीन गो बेटा। तीनो बढिया सरकार के चाकरी करत शहरवे बस गईल रहलें।कबो कबो माई के मोह से सब बेटा गाँवे आवस लोग। हरिहर चाचा के मरला के बाद गोतिया-भयाद से लड़ के चाची के आपन खेती के कमान अपना हाथे धइली आ लइकन के बाहर पढे खातिर भेज देहली।जब कबो लइका सब कहस कि तु अकेले हो जइबु तऽ कहस कि ई तऽ राम जी के ही रचल लीला बा।हमरा भाग के भोग तऽ हमरा भोगही के पड़ी।तहार बाबूजी के मन रहे बेटा सभ अफसर बनें तऽ तू लोगन गाँव के बात पर धियान मत दऽ।पढऽ लोग।तहन लोग के नोकरिये बाबूजी के असल सराध होई।\nसब लइका अपना माई के बल आ त्याग से खूब मेहनत कइलन आ बढ़िया नोकरी पाके बड़ी ठाट-बाट से अपना परिवार संगे रहत रहलन।\nहरिहरी चाची बड़ी चोख सभाव के रहली। दु पीढ़ी के सोच के खूब बढ़िया बुझ गईल रहली एह से नवकी पीढी के पतोह,पोती-पोता से बड़ा सोच समझ के बोलस।एहीसे पतोहियो सब उनकर इज्जत करत रहली।\nउनका शहरी खानपान, रहन सहन, इस्टाइल ई सब पसंद ना रहे ऐही से कबो कवनो बेटा के घरे ना जास। ओही लोग के मन करे तऽ ऊ लोग आके भेंट कर जात रहलन।जब बेटा पतोह आवसन तऽ पानी के डिब्बा, किसिम-किसिम के पकल-पकावल नस्ता आ साज बाज के समान लेके आवै। चाची खाली एके गो बात पर रोक लगवले रहली कि शहर वाला कवनो बेढंग कपड़ा होय तऽ ऊ सब ईहा कोई ना पहिरी।बाकी आउर कुछ कवनो रोक ना रहे। जीनीस आ पैंटवो के ठीक मानस जदि उ पेन्हला पर शरीर में ठीक दिखे बाकिर चाची ई बात जादा मानत रहली कि कपड़ा तन ढके के चीज ह तऽ ओकर ओइसहीं उपयोग होखे के चाहीं।\nसांझी बेरा फेर फोन के घंटी बाजल- अम्मा! ऊ लोग के’ हँ ‘कह देहनी। जेठ के चऊठ में बियाह तय भइल बा। तहरा गाँव के सब काम छोड़ के जल्दी से आवे के पड़ी। हम टिकट भेज देब ,तू आ जा।तहरा बिना कइसे होई।बिना रूकले बड़का बेटा आपन फरमान सुना के फोन रख देहलन। हरिहरी चाची अपना मन के जाये खातिर समझावे लगली बाकिर काहे जे मनवा खुश होखते ना रहे।\nबियाह से बीस दिन पहिले के चाची के टिकट के संगे उनकर सेवकाई करेवाली भगमनियो के टिकट आ गईल।\nहरिहरी चाची चले बेरिया भगमनिया के नसीहत देहली- रे भगमनिया! तोहर मुँह तऽ बड़ तेज चलेला बाकिर उहंवा जाके बंदे रखीहे। जे ठीक लागे आ चाहे जे ना ठीक लागे। भले उहां से लउटला पर जे मन में होई एहीजे आके पकपकइहे।बुझलिस की ना!\nहँ-हँ बुझ गईनी। इ सब तऽ जब से पतोह लोग आइल बा बुझते बानी। रउरा काहे जे मना करीले।कबो कबो हमरा ओह लोग के पहिरावा ना भावेला। अब अइसन बेलाउज जेकर पीठिया उघाड़े रहे तऽ पेन्हे के जरूरते का बा।बाकिर राउर कहल तऽ हमरा मानहीं के पड़ी। एके साँस में कह देहलस।\nचाची कुछ ना कहली। जब रेलिया छुक छुक करके चले लागल तऽ चाची ओकरो से आगे आगे कल्पना में उड़े लगली। इयाद पड़ल कि उनकर पोती आ पतोह दुनो उड़ेवाली बाड़ी सन। फैशन तऽ ओकनी पयदाइश के संगही मिलल रहे।जेतना भर उ सभन मुँहवा में लाली आ पउडर चभोर सकस लगावेली। भलहीं उ शोभे आ चाहे ना शोभे।\nसोचते-सोचते कब स्टेशन आ गईल पते ना चलल। पता तब चलल जब भगमनिया जोर से कहलस- परनाम मनहरन भइया! हमनी के इहाँ बानी। खिड़िकिये हाथ हिलावत मनहरना के बोलावत रहे।\nहाली-हाली सामान सब आगे करत भगमनिया चिलाये लागल- उठीं ना! ना तऽ अगिला टेशन चहुँप जाइब।\nटेशन से घरे पहुँच के नहा धो के जब चाय पिअनी आ पोती के गरवा लगइनी तऽ लागल कि सब थकान उतर गईल।\nदुसरका दिन से देखावटी करत करत पइसा पानी नियन बहे। हरिहरी चाची के एतना बेखरची पसंद तऽ ना आवत रहे बाकिर चुपचाप रहली। बियाह तऽ बढ़िया से निपट गईल। बेरादरी में बियाह के तइयारी आ खरच पर खूब चरचा भइल।\nजब चउठ पर बोलावे मनहरन गईलन तऽ दामाद कहलन कि पापाजी! हम जदि माई बाबूजी के संगे रहब तऽ कनिका के उनकरे हिसाब से रहे के पड़ी ना तऽ हमनी के रहे के वेवस्था कर देब तऽ हम कवनो बहाना से इनका के लेके चल जाइब।\nमनहरन के मुँह उतर गईल। ऊ घरे आके बात कइलन बाकिर बियाह में एतना खरचले रहलन कि सब जमापूँजी खतम हो गईल रहे। चाह के भी कवनो उपाय ना बचल रहे।\nएक महीना बीतऽते बेटी आ सास में खटर पटर शुरू हो गईल। माई के घर के सब बिगड़ल सभाव ससुरारी में जाके घाव भऽ गईल रहे बाकिर कनिका आ ओकर माई ई बात ना माने।मनहरन तऽ बुझ गईल रहलन बाकिर जानत रहलन कि इलोग के सुधारल तऽ उनकरा मान के बातवे ना रहल।\nएक दिन हरिहरी चाची बहुरिया के कहली कि तनी कनिका के सास से बात करावऽ।हम जाये से पहिले उनकरा से मिले चाहतानी ।बहुरिया फोन लगा देहलस तऽ चाची मिले खातिर भोलाबाबा के मंदिर में बोलवली। का बात भइल ई कोई ना जान पवलस।\nएकदिन चाची कहली कि हम जाए से पहिले कनिका के घरे जाये चाहतानी तनी कनिका से मिले चाहतानी। हमरा के ओकरा घरे ले चलऽ।\nकनिका के घरे पहुँच के चाची उनकरा सास के संगही बइठ के खूब बतिअवली आ चले घरी कनिका के बोलवली।जब कनिका के पता चलल कि ई सब नस्ता पानी उनकरा दादी खातिर गईल रहे तऽ तपाक से कहली का दादी! एतना देर से आइल बानी आ हमरा खबरे ना रहे।चाची कहली- ना! हमहीं तहरा सास से कहनी ह कि हमार पोती तऽ हमरा से पहिलहूं ओतना ना बतियावेले एह से जाये घड़ी बोला देब। एतना सुन के कनिका के मुँह उतर गईल।\nऊ सचहूं कबो दादी से ढेर ना बतियावे। एही तरह ससुरारी में रह के भी ऊ केहु के ना भइल रहे। कुछो भइला पर अपना माई के फोन करे तऽ ओकर माई अपना हिसाब से समुझा देस। माई बेटी के अलगे दुनिया रहे।एही कारण रहे कि बात बढ गईल रहे। कनिका के सास ठीके रहली बाकिर कनिका के अनदेखी उनकरा के दुखी कर देत रहे। ऊ तऽ हरिहरी चाची के सुझ बुझ से मामला ठंडा भइल।बाकिर आज दादी के ना बोलल ओकरा खूब खटकल।\nचले घड़ी कनिका के सास कहली कि इनका माई से कह देब कि चाहे तऽ इनका के आपन बेटी बना के राखस आ ना तऽ हमार बेटी-पतोह बने देस। आ चाहे तऽ ले जाईं।\nहरिहरी चाची कहली – का हो! इहवां कवनो दुख बा? सास कुछ कहेली? दामाद कुछ कहलन ह? बोलऽ? तऽ तहरा बाप के कहब आके ले जइहें।\nकनिका कहे लगली हमार अपना घरे जब जे करे के मन रहे करत रहीं मगर इहवां तऽ सबचीज के समय आ नियम बा ।बीचहीं में चाची बात काट के कहली तऽ का ई सब गलत नियम बा।तू तऽ पढल लिखल बारू ।बतावऽ। कनिका फेर कहली- अम्मा जी तऽ दिनभर अपना बेटी के साथे फोन पर रहेली तऽ हम का करब। बहरी जाके होटले में खा आवेली आ हमनी के बना के खाये के पड़ेला।पहिले पहिल खुदहीं बना के बेटा हई खा, हई पिअ, आ सप्ताह बीतऽते सब बन्द।खुदे बाहर से खाके आ जायेली आ हमरा सोचे के पड़ेला कि का बनाईं। फेर चाची कहली- ओह घड़ी तू का करेलू? का करब? हमहूं अपना अम्मा से बात करेनी। कबहूं इनका फुरसत रहेला तऽ हमनीयो के बहरी जाइला नाऽ तऽ घरहीं कुछ बनाइले।बियाह घड़ी तऽ ई छुट्टी लिहले रहलन तऽ हम जबरी बहरी घूमे खातिर जात रहनी आ उधरे से खाके आ जात रहनी बाकिर अब तऽ इनका आवते आवते साढे नौ हो जायेला तऽ कही जाये के समय ना होला।\nचाची कनिका के समझावत कहली- देखऽ बेटा! कतहूं रहबू तऽ उहां के रहन-सहन सीखे के पड़ी। तहार सास रोज बहरी खाये ना जात रहली ऊ तऽ हमरा संगे रोजे मंदिरवे के भोग खा के दिन कटले बाड़ी।\nचाहे ससुराल होय आ चाहे कहीं अऊर। बाकी एगो बात जान लऽ- तहार सास अपना बेटी के फोन ना करत रहली ऊ हमरा से रोज बतियावत रहली ।तहरा के इहे बुझावे के रहे कि अपने लोग जब अपना के अनदेखी करेला तऽ केतना खराब लागेला। ई सब हमहीं तहरा सास के करे के कहले रहनी। एतना सुनतेऽ कनिका के आँखी से लोर घुड़क गईल। ऊ बुझ गईली कि हम ई घर में आके भी जब एकहूं दिन इहां के ना भइनी तऽ जेकर घर रहे ऊ का करी।आपन गलती उनका बुझा गईल। ऊ दादी के धऽ के पूका फाड़ के रोवे लगली। दादी कहली- चुप रहऽ। जा जाके अपना माई के गोर धऽ के माफी मांगऽ।\nकनिका जइसहीं सास के लगे पहुंचली सास कहली गोर काहे धरे के बा।बेटियो के माफी आ सजा होखेला का! आवऽ, गर पड़ऽ। कनिका अपना सास के अकवार धइली तऽ उनकर बेचैन मन शान्त हो गईल। सास अँचरा के कोर से पतोह के लोर पोछ के कहली- जा! जाके तीन कप बढिया चाय बना के जल्दी से लियावऽ। एकसाथे चाय पिअल जाव। देर मत करीहऽ।ना तऽ हम फेर खिसिया जाब। सास के मुँह से मीठ झिड़की सुन के कनिका मुसकुरा के रसोईघर गईली।\nएने कनिका के सासहरिहरी चाची के अकवार धऽ के कहली- ऐ अम्मा जी! एही से कहल जाला।बुढ पुरनिया के बिना घर माहुर हो जाला।राउर उपकार हम कबो ना भुलाइब।चाची कहली – ना!ना! अइसन मत कहीं। रउरा हमार पोती के सही रस्ता देखा देनी।हम राउर सनेह हमेशा इयाद रखब। एही बीच चाय आ गईल।तीनो जन सथहीं चाय पिअलस।फेर चाची घरे आ गईली।\nदुसरकि दिन लऊटे खातिर टरेन रहे।टरेन पर बइठ के चाची खूब खुश रहली।आज पोती के जिनगी जिये सबक सिखा के खूब खुश रहली।\nडॉ रजनी रंजन\nकहानीडॉ रजनी रंजन\nतलफत भुभुरी सोंच के\nमरछिया अपने त सात गो लइका के मार कै भइल रहै .. जनमते महतारी घुरा पर...\nअन्हरिया में अंजोरिया\nकेतना दिन जमाना के बाद आज ए पेड़ा से सुरसती के जाए के म‌उका मिलल बा।बग‌ईचा...\nएक कप चाह\n(हमार मूल fb पोस्ट के भोजपुरी रूपांतरण) —— ‘चाह’ जिनगी ह । ‘चाह’ एगो एहसास ह।...


टटका खबर, बुध, जेठ अन्हरिया सप्तमी, 2078 विक्रमी – टटका खबर\nकोरोना के कहर झेलत देश आ समाज के हालात देखत केन्द्र सरकार काल्हु केन्द्रीय माध्यमिक शिक्षा बोर्ड के बारहवीं के परीक्षा रद्द करे के फैसला ले लिहलसि. प्रधानमंत्री नरेन्द्र मोदी का अध्यक्षता में काल्हु मंगल का दिने भइल एगो उच्च स्तर के बइठक में ई फैसला लीहल गइल. इहो कहल गइल कि आगे जा के अगर हालात ठीक रहल त ओह विद्यार्थियन खातिर परीक्षा करावल जा सकेला. तब ले पूरा तरह से परिभाषित मानदंड बना के सीबीएसई बोर्ड बारहवीं के परिणाम तइयार कराई.\nसाँप छुछुन्दर वाली लड़ाई में फँसल पश्चिम बंगाल के मुख्य सचिव रहल अलापन बंदोपाध्याय के बुझात ना होखी कि विलापस कि अलापस. अब केंद्रीय गृह मंत्रालय अलापन के आपदा प्रबंधन अधिनियम का तहत नोटिस जारी क के तीन दिन का भीतर जबाब माँगल गइल बा. अगर उनुकर जबाब ना आइल भा जबाब सही ना लागल त अलापन का खिलाफ आपराधिक मुकदमा चल सकेला आ दोषी साबित भइला पर उनुका के दू बरीस के जेल तक हो सकेला. या है। इस मामले में दोष सिद्ध होने पर उन्हें दो साल तक कैद की सजा हो सकती है। मंत्रालय के एक अधिकारी ने मंगलवार को बताया कि बंदोपाध्याय को सेवानिवृत्ति से कुछ घंटे पहले, सोमवार को केंद्र सरकार के आदेश का पालन करने से इंकार करने की वजह से नोटिस जारी किया गया।\nकोरोना का चलते टराइल पंचायत चुनाव का बाद नीतीश सरकार पुरान प्रतिनिधियन के कार्यकाल ना बढ़ावे के फैसला कइलसि आ पंचायतन के काम देखे करे खातिर परामर्श समिति बनावे के तय कइले बिया.\nउत्तर प्रदेश में कोरोना का कहर में आइल कमी आ छूताही में आइल कमी देखत तीन गो अउरी जिलन में कोरोना कर्फ्यू में ढील दे दीहल गइल बा. अब राज्य के 75 जिलन में से एगारहे गो जिलन में कर्फ्यू बाचल बा.\nउत्तर प्रदेश के उप मुख्यमंत्री केशव प्रसाद मौर्य दावा कइले बाड़न कि अगिला साल होखे वाला चुनावो का बाद भाजपे के सरकार बनी आ अउऱी बढ़िया बहुमत ले के.\nसात दिन के तेजी का बाद देश के शेयर बाजार काल्हु सुस्ता गइल. सेंसेक्स शुरु में 300 अंक चढ़ला का बाद उपरि बेरा आइल गिरावट का बाद 51935 अंक पर आ निफ्टी अपना ऐतिहासिक स्तर से करीब 8 अंक नीचे गिर के 15575 अंक पर बंद भइल. विदेशी बाजारन से मिलत संकेत बहुत उत्साहित नइखे करत बाकिर बाजार में आइल नयका निवेशकन के शैली के थाह अबहीं ले नइखे लगला का चलते बाजार केनियो जा सकेला. जाने जोग बा कि अबकी के तेजी में एही निवेशकन के हाथ मानल जात बा.\nपूर्वांचल में काल्हु मंगल का दिने झमाझम बरखा से गरमी से त राहत मिलल बाकिर कुछ जगहा आइल आन्ही आ ठनका गिरला से नाहियो त नौ लोग के मरे के खबर बा. गाछन आ बिजली के खंभन के गिरला का चलते कई जगहा बिजली आपूर्ति बन्द हो गइल. वाराणसी आ जौनपुर में दू दू जने के, चंदौली में तीन जने, आ संतकबीरनगर अउर महराजगंज में एक एक जने के मरे के खबर बा एह आन्ही पानी ठनका का चलते. उत्तरी बिहारो में काल्हु मौसम के मिजाज बदलल. पटना, आरा, बक्सर, खगड़िया, नवादा, सासाराम, छपरा, बेतिया, रक्सौल, अउर पश्चिमी चंपारण में आन्ही पानी के खबर बा.\nगोण्डा के कर्नलगंज कोतवाली इलाका के सकरौरा कस्बा में एगो सार्वजनिक सुलभ शौचालय में एगो नाबालिग लइकी के लाश बरामद भइल.\nकौशांबी के कोखराज इलाका के निधियावा गांव का सोझा एगो आशिक जोड़ी ट्रेन का सोझा कूद के आपन जान दे दिहले. बताबल जात बा कि ई जोड़ी शिवपुरगांव के रहुवे आ सामाजिक कारणन से दुनु के परिवार एहनी के बियाह करावे पर राजी ना रहलें.\nसारण के मढ़ौरा इलाका के माधोपुर गाँव के एगो आदमी के मौत पानी भरल गड़हा में गिरला का चलते हो गइल.\nजौनपुर के नेवढ़िया इलाका के उत्तर पट्टी गांव में जमीन का झगड़ा में एगो आदमी के जान चल गइल. पुलिस तीन जने के गिरफ्तार कइले बिया.\nप्रयागराज के दारागंज इलाका के अलोपीबाग में अपना मौसी का घरे रह के बीए फाइनल के पढाई करे वाली एगो लइकी पता ना कवना कारण फाँसी लगा के जान दे दिहलसि.\nकुशीनगर में दू गो नाबालिग लइकियन के पूछताछ का नाम पर ओकनी के घर से जबरिया उठाके थाना ले आवे का आरोप में देवरिया के रामपुर कारखाना थाना में तैनात पुलिस उपनिरीक्षक आ मुख्य आरक्षी के निलबित कर दीहल गइल बा.\nजाली नोट के धंधा करे वाला गिरोह के एगो गुर्गा के काल्हु उत्तर प्रदेश पुलिस के स्पेशल टास्क फोर्स प्रयागराज के कीडगंज इलाका से गिरफ्तार क लिहलसि. ओकरा लगे से पाँच पाँच सौ रुपिया के दू सौ जाली नोट बरामद भइल बा.\nवाराणसी के फूलपुर इलाका में काल्हु मोटरसाइकिल सवार बदमाश एगो सेवानिवृत्त फौजी के गोली मार के घवाहिल कर दिहले सँ. फौजी के हालत बहुते खराब बा.\nवाराणसी में चलत श्री काशी विश्वनाथ मंदिर कॉरिडोर का काम में लागल दू गो मजदूरन के मौत एगो जर्जर मकान के ढहला से ओकरा मलवा में दबइला से हो गइल. चार गो मजदूर घवाहिलो भइलें. एह हादसा पर दुख जतावत प्रधानमंत्री नरेंद्र मोदी घटना के जानकारी जिलाधिकारी से लिहलें आ हर संभव सहायता करे के निर्देश दिहलें.\nपूर्वी चम्पारण के पचपकड़ी इलाका के मुड़ली गांव का मदली गाछी पोखरा में नहाए गइल तीन गो लइकियन के मौत डूबला का चलते हो गइल.\nछपरा के मुफस्सिल इलाका के मेहिया में एगो मकान भसला से एक आदमी के मौत हो गइल.\nTags: कर्फ्यू, कुशीनगर, कोरोना, कौशांबी, गोण्डा, गोरखपुर, चंपारण, छपरा, जौनपुर, देवरिया, प्रयागराज, बारहवीं के परीक्षा रद्द, बेतिया, वाराणसी\n«« टटका खबर, मंगल, जेठ अन्हरिया षष्ठी, 2078 विक्रमी\nटटका खबर, बियफे, जेठ अन्हरिया नवमी, 2078 विक्रमी »»


भोजपुरिया खान जुबेर खान – Anjoria\nहिंदी सिनेमा में खान त्रिमूर्तियन, आमिर खान, शाहरुख़ खान आ सलमान खान, समेत अनेके खान बाड़े बाकिर भोजपुरी में कवनो खान नइखे. एह कमी के पूरा करे आइल बाड़न जुबेर खान. प्रसिद्द निर्देशक असलम शेख आ निर्मात्री बिजल राज़दा के खोज हउवन जुबेर खान जिनका दू गो फिल्मन में जुबेर अभिनय करे जा रहल बाड़न. मैदान में उतरे से पहिले जुबेर पूरा वर्जिश कर के आइल बाड़न. पिछला दू साल से ऊ अभिनय, डांस अउर एक्शन के गुर सीखत रहले हँ. किशोर नामित कपूर का अभिनय स्कूल से ट्रेनिंग ले के अइला का बाद जुबेर ने अपना टफ बॉडी के लचीला बनवलन जेहसे ऊ नीमन डांस कर सकस. मुंबई में पलाइल पोसाइल बाकिर जुबेर के महतारी बनारस के हई आ एह नाते ऊ भोजपुरिये से आपन शुरुआत करे के फैसला कइलन.


प्रयोगकर्ता वार्ता:Hvaara - विकिपीडिया\nस्वागतम्! नमस्कार Hvaara जी, भोजपुरी विकिपीडिया पर राउर बहुत स्वागत बा!\nHvaara जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 20,977 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n"https://bh.wikipedia.org/w/index.php?title=प्रयोगकर्ता_वार्ता:Hvaara&oldid=625994" से लिहल गइल\nएह पन्ना पर आखिरी बेर संपादन 24 सितंबर 2018 के 05:14 बजे भइल रहल।


वर्ल्ड क्लास स्टेशनन पर खइनी डिटेक्टर लगावल जरूरी – Anjoria\nवर्ल्ड क्लास स्टेशनन पर खइनी डिटेक्टर लगावल जरूरी\nमंगलवार के रेल बजट देखि सुनि के बाबा लस्टमानंद कहले कि ‘विश्व स्तरीय रेल गाड़ी तऽ हमरा पसंद नइखे.’ आज के रेलगाड़ी के सफर के आपन मजा बा. सफर के समय , रामचेला जान जा कि एगो अभूतपूर्व आनंद होला. आजु के हमनी के जवन रेल बिया ऊ त अनेकता के एगो उदाहरण ह. संस्कृति के दर्पण हवे. लालच, द्वेष, भाईचारा, जातिवाद , अवसरवाद, भ्रष्टाचार जइसन हमनी के सब गुण रेलन में मिल जाई. रेल सफर वास्तव में सफर ह. एकर रोमांच त पलेटफारमे से ठीक ओसहीं मिल जाला जइसे ना चहलो पर मोबाइल पर कम्पनी सब के एस एम एस मिलेला. सुर्ती के थूक आ गुटका के पीक से बांच के आ सामान के बचा के पलेटफारम पर पहुंच गइलऽ त जान ल कि पहिला बाधा हेल गइलऽ. पलेटफारम पर कुली लोग के समान ढोये के दर साफ साफ लिखल रहेला, पर ओकरा आधार पर बतियइबऽ राम चेला त अपने मुड़ि पर समान ढाये के परी. हमार त राय रहे कि मूल्य सूची के सामने सितारा बना के नीचे लिख दियाइत कि एह पर विश्वास करे वाला लोग के थाना में लिखल ‘कर्तव्य परायणता, समर्पण और इमानदारी’ जइसन नारो पर विश्वास करे के परी.\nपलेटफारम पर यात्री लोग के टिकट के हैसियत के अनुसार वेटिंग रूम बनल रहेला जे में कर्मचारी आ अव्यवस्था समान रूप से गंजाइल रहेला. जइसे हमनी के समाज में उच्च , मध्यम आ निम्न वर्ग में विभक्त बा ओसही रेल में ए सी , फर्स्ट क्लास , सेकेंड क्लास, स्लीपर आ जनरल डब्बा होला. अगर केहु के मधुमेह चाहे ब्लड प्रेशर ना होखो तबे सेकेंड क्लास आ जनरल डब्बा में सफर सुरक्षित होई. अगर सफर के रोमांच के आनंद लेवे के बा त जनरल में सफर ज्यादा मजेदार होई. रेल में जनरल डब्बा अक्सर सबसे आगे रहेला चाहे भा सबसे पाछे. जनरल डब्बा में अगर सीट से उठि के पेशाब खाना ले केहु पहुंच जाई त जान ल कि ऊ सफल आदमी ह. आ ओकरा पेशाब करे के जगहा मिल गईल त जान ल कि ओकर भाग निमन बा. अक्सर शौचालयो में सात आठ आदमी यात्र करत भेंटाला. भीड़ में ठसाठस भरल ट्रेन जब पलेटफारम पर आवेले त ओह समय उहां के सबसे खास आदमी चाहे कहि ल सबसे बड़हन वी आई पी होला टी सी. दरकार परला पर जब टी सी भेंटा जाउ त बूझि जाईं कि राउर भाग ठीक बा. हम रामचेला तहरा सुविधा के खातिर टी सी के जोहे के एगो फारमूला बतावत बानी. इ कि पलेटफारम पर जब पसिंजरन के गोल घेरा एक जगह से दोसरा जगह घूमत होखो त बूझि जा कि ओहिजे टी सी होई. सेकेंड क्लास आ जनरल क्लास के खूबी में दू गो चीज सदा शामिल रहेला. एगो त ओहमे के पंखा जे बे धक्का दिहले चले ना आ दोसर ओह में भुजा आ चिनिया बदाम बेचे वाला लोग. चिनिया बदाम मुंह में खोइया डब्बा में. ई सेकेंड क्लास भा जनरल क्लास के खास खूबी ह. किताब पढ़त होखी लोग कि पानी अमूल्य होला. लेकिन एकर प्रमाण मिले ला जब पलेटफारम के नल में पानी ना आवे आ ठीक ओही के सामने 15 रुपिया बोतल पानी बिकाला. माने पानी के कीमत बूझऽ. ई सब के अलावा ट्रेन यात्रा के सबसे बड़हन खूबी ह देर से चलल आ देरी के कारण चेन खिंचाई. अब अइसन मोदी भइया इंटरनेशनल स्टेंडर के स्टेशन बनइहें त ओह में सुरक्षा खातिर मेटल डिटेक्टर से जरूरी बा स्टेशनन पर खइनी डिटेक्टर लगावे के.\nPrevious Post: भउजी समुझवली दिल्ली के दाँवपेंच\nNext Post: अक्षरा सिंह बनली पुलिस इंस्पेक्टर